open-index/open-wikipedia-markdown huggingface dataset:
ഖുഥുബ്

സൂഫികൾക്കിടയിലെ അത്യുന്നത ശ്രേണിയിലെ പദവിയാണ് ഖുഥുബ് . അച്ചുതണ്ട്‌, നെടുംതൂൺ എന്നൊക്കെയാണ്  വാഗര്ത്ഥം . പ്രപഞ്ച സംവിധാനത്തിന്റെ അടിസ്ഥാന ഘടകവും ഭൗമ മണ്ഡലത്തിന്റെ കേന്ദ്ര ബിന്ദുവുമായി മാറുക എന്നതാണ്‌ ആശയം. ഒരുകാലത്ത്‌ ഒരു ഖുഥുബ് മാത്രമേ ജീവച്ചിരിക്കുകയുള്ളൂ. തന്റെ യുഗത്തിലെ ദൈവം  അനുവദിച്ച മുഴുവൻ കാര്യങ്ങളും നിയന്ത്രിച്ചുപോരുക പ്രസ്‌തുത വ്യക്തിയായിരിക്കും എന്ന് സൂഫികൾ കരുതുന്നു .  അയാളുടെ മരണത്തിനു ശേഷം താഴേക്കിടയിലെ പ്രതിനിധികളിൽ നിന്നും പുതിയ നേതാവിനെ തിരഞ്ഞെടുക്കുന്നു. ഇത് ദൈവിക  ഇടപെടലുകളിലൂടെയാണ് നടക്കുന്നതെന്ന് സൂഫികൾ വിശ്വസിച്ചു പോരുന്നു.  തികച്ചും രഹസ്യ സ്വഭാവമുള്ള കാര്യമായതിനാൽ പ്രതിനിധി സഭയിൽ പെട്ട സൂഫികൾക്ക് മാത്രമേ ഇതാരാണെന്നതിനെ  കുറിച്ച് അറിവുണ്ടാകൂ.

## അവലംബം

വർഗ്ഗം:സൂഫിമാർഗ്ഗം
ജൻഗിൽ

[വലത്ത്‌|ലഘുചിത്രം|200x200ബിന്ദു|ആന്തമാനിലെ ആദിവാസി സമൂഹങ്ങളുടെ വിതരണം മാപ്പിൽ രേഖപ്പെടുത്തിയിരിക്കുന്നു,  early 1800s versus present-day (2004). Notables:<br>
(a) Rapid depopulation of the original southeastern [ജറാവ|Jarawa homeland in the 1789-1793 period
(b) Onge and Great Andamanese shrinkage to isolated settlements
(c) Complete Jangil extinction by 1931
(d) Jarawa move to occupy depopulated former west coast homeland of the Great Andamanese
(e) Only the Sentinelese zone is somewhat intact]]
ബംഗാൾ ഉൾക്കടലിൽ സ്ഥിതി ചെയ്യുന്ന ആന്തമാൻ നിക്കോബാർ ദ്വീപുകളിലെ ഒരു ആദിവാസിവിഭാഗമാണ് ജൻഗിൽ (**Jangil**). റുട്ട്ലാന്റ് ദ്വീപുകളിൽ വസിച്ചു വരുന്ന ഈ ആദിവാസിസമൂഹത്തിന് ജറാവ ആദിവാസിവിഭാഗങ്ങളുമായി അടുത്ത ബന്ധമുള്ളതുകൊണ്ട് ഇവർ റുട്ട്ലാന്റ് ജറാവ എന്നും എന്നറിയപ്പെടുന്നു. ആദിമമനുഷ്യരുടെ ജീവിതരീതികൾ പിന്തുടരുന്ന ഇവർ ഇപ്പോഴും പുറം ലോകവുമായി ബന്ധംപുലർത്താനാഗ്രഹിക്കാത്തവരാണ് പതൊൻപതാം നൂറ്റാണ്ടിന്റെ മദ്ധ്യത്തിലാണ് ഈ ആദിവാസി വിഭാഗത്തെക്കുറിച്ചുള്ള വിവരങ്ങൾ ആദ്യമായി രേഖപ്പെടുത്തിയത്. 

ചുരുക്കം ചില അവസരങ്ങളിലേ പുറം നാട്ടുകാർ (ബ്രിട്ടീഷ് കോളനി ഭരണാധികാരികളും ഇന്ത്യൻ കുടിയേറ്റക്കാരും) ഇവരുമായി കണ്ടു മുട്ടിയിട്ടുള്ളു. 1907 -ലായിരുന്നു ഇത്തരത്തിലെ അവസാന സംഭവം. ദ്വീപിന്റെ ഉൾഭാഗങ്ങളിലേയ്ക്ക് 1920 കളിൽ പര്യവേഷണങ്ങൾ നടന്നുവെങ്കിലും മനുഷ്യവാസ ലക്ഷണങ്ങൾ കണ്ടെത്താനായില്ല. ഇവരുടെ വംശം കുറ്റിയറ്റ് പോയത് സ്വാഭാവിക രോഗ പ്രതിരോധശേഷി ഇല്ലാത്ത തരം അസുഖങ്ങൾ സന്ദർശകരിൽ നിന്ന് പകർന്നതിനാലാവാൻ സാദ്ധ്യതയുണ്ട്.

ഇവരുടെ ഭാഷയ്ക്ക് ജറാവ ഭാഷയുമായി പ്രകടമായി സാമ്യതയുണ്ടായിരുന്നു.

## പുറത്തേക്കുള്ള കണ്ണികൾ
* George Webber's Lonely Islands, Chapter 8: The Tribes, Section: The Jangil
വർഗ്ഗം:ഏഷ്യയിലെ നാമാവശേഷമായ ഭാഷകൾ
വർഗ്ഗം:ഇന്ത്യയിലെ ജനവിഭാഗങ്ങൾ - അപൂർണ്ണലേഖനങ്ങൾ
വർഗ്ഗം:ഇന്ത്യയിലെ ഭാഷകൾ
ഷോഷോൺ

**ഷോഷോൺ** അഥവാ ഷോഷോണി (**<sup>[[:പ്രമാണം:Shoshone1.ogg|i]]</sup>**/ʃoʊˈʃoʊniː/ or **<sup>[[:പ്രമാണം:Shoshone2.ogg|i]]</sup>**/ʃəˈʃoʊniː/) അമേരിക്കൻ ഐക്യനാടുകളിലെ ഒരു തദ്ദേശീയ ഇന്ത്യൻ വർഗ്ഗമാണ്. ഇവരുടെയിടെയിൽ താരമ്യേന വലിയ നാലു സാസ്ക്കാരിക/ഭാഷാ വിഭാഗങ്ങളുണ്ട്.

·        കിഴക്കൻ ഷോഷോൺ : വയോമിങ്ങ്

·        വടക്കൻ ഷോഷോൺ : തെക്കുകിഴക്കൻ ഇഡാഹോ

·        പടിഞ്ഞാറൻ ഷോഷോൺ : നെവാദ, വടക്കൻ ഉട്ടാ

·        ഗോസ്യൂട്ട് (Gosiute) : പടിഞ്ഞാറൻ ഉട്ടാ, കിഴക്കൻ നെവാദ 

അവർ പരമ്പരാഗതമായി നുമിക് (Numic) ഭാഷയുടെ ഭാഗമായതും ഉട്ടോ-ആസ്ടെക്കൻ (Uto-Aztecan) ഭാഷാകുടുംബത്തിലെ ശാഖയുമായ ഷോഷോണി ഭാഷയാണ് സംസാരിക്കുന്നത്. അയൽ ഗോത്രങ്ങളും ആദ്യകാല യൂറോപ്യൻ പര്യവേക്ഷകരും ഇവരെ സ്നേക്ക് ഇന്ത്യൻസ് എന്നു വിളിച്ചുവന്നിരുന്നു.

## അവലംബം
വർഗ്ഗം:അമേരിക്കൻ ഇന്ത്യൻ ജനത
കൂസ് ജനങ്ങൾ

കൂസ് ജനങ്ങൾ എന്നറിയപ്പെടുന്നത് ഐക്യനാടുകളിലെ ഒറിഗോണിലുള്ള വടക്കുപടിഞ്ഞാറൻ പീഠഭൂമിയിൽ അധിവസിക്കുന്ന തദ്ദേശീയ അമേരിക്കൻ ഇന്ത്യൻ ജനവിഭാഗമാണ്.  ഇന്ന് കൂസ് ജനങ്ങൾ ഫെഡറലായി അംഗീകരിക്കപ്പെട്ട  താഴെക്കൊടുത്തിരിക്കുന്ന ഏതാനും ഗോത്രങ്ങളിലുൾപ്പെട്ടിരിക്കുന്നു.

•കോൺഫെഡറേറ്റഡ് ട്രൈബ്സ് ഓഫ് കൂസ്, ലോവർ ഉംപ്ക്വ (Umpqua), സിയൂസ്‍ലാ (Siuslaw) ഇന്ത്യൻസ് ഓഫ് ഒറിഗോൺ.
 
•കോൺഫെഡറേറ്റഡ് ട്രൈബ്സ് ഓഫ് സിലെറ്റ്സ (Siletz) ഇന്ത്യൻസ് ഓഫ് ഒറിഗോൺ. 
 
•കൊക്വില്ല (Coquille) ഇന്ത്യൻ ട്രൈബ്.
## ഇതും കാണുക
*Coosan languages

## അവലംബം

* Pritzker, Barry M. *A Native American Encyclopedia: History, Culture, and Peoples*. Oxford: Oxford University Press, 2000. 

## കൂടുതൽ വായനയ്ക്ക്
* Leo J. Frachtenberg, "Coos," in Franz Boas (ed.), ''Handbook of American Indian Languages, Part 2.'' Washington, DC: U.S. Government Printing Office, 1922; pp. 297–430.

## ബാഹ്യ ലിങ്കുകൾ
*Confederated Tribes of Coos, Lower Umpqua, and Siuslaw, official website
*Languages of Oregon: Coos
*Coos, Lower Umpqua & Siuslaw Tribes profile
*Coos Texts, collection of origin myths and lore by Leo J. Frachtenberg (1913), on Internet Sacred Text Archive

വർഗ്ഗം:അമേരിക്കൻ ഇന്ത്യൻ ജനത
കറ്റൌബ

**കറ്റൌബ** (ഇസ, എസ, ഇസ്വ എന്നീ പേരുകളിലും അറിയപ്പെടുന്നു) &nbsp;(കറ്റൌബ ഭാക്ഷയിൽ :&nbsp;*iswa*&nbsp;= “people of the river”)&nbsp;കറ്റൌബ ഇന്ത്യൻ നേഷൻ എന്ന പേരിൽ, ഫെഡറലായി അംഗീകിരിക്കപ്പെട്ട തദ്ദേശീയ അമേരിക്കൻ ഇന്ത്യക്കാരുടെ വർഗ്ഗമാണ്. അമേരിക്കൻ ഐക്യനാടുകളിലെ തെക്കുകിഴക്കൻ മേഖലയിൽ തെക്കൻ കരോലിനയിലെ റോക്ക് ഹിൽ പട്ടണത്തിനു സമീപം വടക്കൻ കരോലിനയുടെ അതിർത്തിയ്ക്കു നെടുനീളത്തിലുള്ള  പ്രദേശത്താണ് ഈ വർഗ്ഗക്കാർ അധിവസിക്കുന്നത്. കരോലിന പീഠഭൂമി മേഖലയിലെ സിയൂൺ ഭാക്ഷ സംസാരിക്കുന്ന ഒരു പ്രബല വിഭാഗമായിരുന്നു ഒരു കാലത്ത് ഈ വർഗ്ഗം. തെക്കു കിഴക്കൻ മേഖലയിൽ കറ്റൌബ വിഭാഗക്കാർ മറ്റു സിയൂൺ ഭാക്ഷ സംസാരിക്കുന്ന ഗോത്രങ്ങളുമായി യോജിപ്പിൽ സ്വതന്ത്ര വർഗ്ഗങ്ങളായി കഴിഞ്ഞിരുന്നു. കറ്റൌബ നദിയ്ക്കു സമാന്തരമായി അധിവസിക്കുന്നതിനാൽ ഈ വർഗ്ഗം അതേ പേരിൽത്തന്നെ അറിയപ്പെട്ടു. തെക്കൻ മേഖലയിലെ ഏറ്റവും ശക്തമായ തദ്ദേശീയ വർഗ്ഗമായി അക്കാലത്ത് ഇവരെ കരുതിപ്പോന്നിരുന്നു. 

പ്രാഥമികമായി കാർഷികവൃത്തിക്കാരായിരുന്നു ഈ വർഗ്ഗം ആദ്യകാല യൂറോപ്യൻ കുടിയേറ്റക്കാരുമായി സൌഹൃദത്തിലായിരുന്നു. മറ്റു ഭാഷാ വിഭാഗങ്ങളിലുള്ള വർഗ്ഗങ്ങളും ഗോത്രങ്ങളുമായി അവർ കലഹത്തിലേർപ്പെട്ടിരുന്നു. തെക്കുള്ള മഹാ തടാകങ്ങളുടെയും ന്യൂയോർക്ക് മേഖലയിലുമായി അധിവസിച്ചിരുന്ന ഇറോക്യൂസ് (Iroquois) വർഗ്ഗക്കാരായിരുന്നു ഇവരുടെ പ്രധാന എതിരാളികൾ. വിശാലമായ ഒഹിയോ താഴ്വരയ്ക്കുവേണ്ടി (ഇന്നത്തെ പടിഞ്ഞാറൻ വിർജീനിയ ഉൾപ്പെടുന്ന പ്രദേശം) അൽഗോങ്കിയൻ ഷാവ്നീ, ലിനാപി (ഡിലാവെയർ), ഇറോക്വിയൻ ചെറോക്കീ എന്നീ ഇന്ത്യൻ വർഗ്ഗങ്ങളുമായി കറ്റൌബ വർഗ്ഗക്കാർ നിരന്തരമായ യുദ്ധം ചെയ്തിരുന്നു. കറ്റൌബ വർഗ്ഗക്കാർ അമേരിക്കൻ കോളനികളുടെ സ്വാതന്ത്ര്യസമരകാലത്ത് യൂറോപ്യൻ കോളനികളെ ബ്രിട്ടീഷുകാർക്കെതിരെ സഹായിച്ചിരുന്നു. കുടിയേറ്റക്കാർ പടർത്തിയ വസൂരി അണുക്കളാലും ഗോത്രങ്ങൾ തമ്മിലുള്ള ഏറ്റുമുട്ടലുകളാലും കുടിയേറ്റക്കാരുടെ അതിക്രമങ്ങളാലും കറ്റൌബ വർഗ്ഗക്കാരുടെ അംഗസംഖ്യ 18, 19 നൂറ്റാണ്ടുകളുടെ അവസാനകാലത്ത് ക്ഷയിച്ചുവന്നു. ഒരു ഉടമ്പടിയുടെ ഫലമായി കറ്റൌബ വർഗ്ഗക്കാർക്ക് അവരുടെ ജന്മഭൂമിയായ പ്രദേശം 1840 ൽ തെക്കൻ കരോലിനയ്ക്കു വിട്ടുകൊടുക്കുവാൻ നിർബന്ധിതമായി.  1959 ൽ ഫെഡറൽ ഗവണ്മെൻറ് ഒരു ഗോത്രമായുള്ള അവരുടെ നിലനിൽപ്പ് ചോദ്യം ചെയ്യുകയും അവസാനിപ്പിക്കുകയും ചെയ്തതോടെ കറ്റൌബ ഇന്ത്യൻ നേഷൻ അവരുടെ പഴയ ഗോത്ര സർക്കാരിനെ പുനരുജ്ജീവിപ്പിച്ചു. 1973 ൽ ഫെഡറൽ അംഗീകാരത്തിനായി അവർ സമരം ചെയ്യുകയും നീണ്ടകാലയളവിനു ശേഷം 1993 ൽ അവർ അംഗീകാരം നേടിയെടുക്കുകയും ചെയ്തു. ഇതോടൊപ്പം ഫെഡറൽ ഗവണ്മെന്റിൽ നിന്നും ഒപ്പം തെക്കൻ കരോലിനയിൽ നിന്നും തങ്ങളുടെ ഭൂമിയിലുള്ള അവകാശത്തിനുള്ള ഒത്തുതീർപ്പു തുകയായി 50 മില്ല്യൺ ഡോളർ കൈപ്പറ്റുകയും ചെയ്തു. 1993 ൽ വടക്കൻ കരോലിനയും ഇതിന് അംഗീകാരം നൽകി. തെക്കൻ കരോലിനയിലെ റോക്ക്ഹിൽ ആണ് കറ്റൌബ വർഗ്ഗത്തിൻറെ ഇപ്പോഴത്തെ ആസ്ഥാനം.

2006 ലെ കണക്കുകളനുസരിച്ച് കറ്റൌബ രാഷ്ട്രത്തിലെ ജനസംഖ്യ 2600 ആയി ഉയർന്നിട്ടുണ്ട്. ഇതിൽ കൂടുതലാളുകളും തെക്കൻ കരോലിനയിലും ചെറിയ സംഘങ്ങൾ ഒക്ലാഹോമ, കൊളറാഡോ, ഒഹിയോ എന്നിവിടങ്ങളിലും വസിക്കുന്നു. കറ്റൌബ റിസർവ്വേഷൻ സ്ഥിതി ചെയ്യുന്നത് തെക്കൻ കരോലിനയിലെ യോർക്ക് കൌണ്ടിയിൽ റോക്ക് ഹില്ലിനു കിഴക്കു വശത്തായി അക്ഷാംശ രേഖാംശങ്ങൾ (34°54′17″N 80°53′01″W ആണ്. 2010 ലെ സെൻസസിൽ റിസർവ്വേഷനിൽ മാത്രമായി 841 പേർ വസിക്കുന്നതായി കണ്ടെത്തിയിട്ടുണ്ട്. സിയൂവൻ കുടുംബത്തിൽ‌പ്പെട്ട കറ്റൌബ ഭാഷ നവീകരിക്കുകയും ചെയ്തിട്ടുണ്ട്.

## അവലംബം
വർഗ്ഗം:അമേരിക്കൻ ഇന്ത്യൻ ജനത
ബി.ബി. കിംങ്ങ്

ഒരു അമേരിക്കൻ ബ്ലൂസ് ഗായകനും ഗിറ്റാറിസ്റ്റും ഗാനരചയിതാവും സംഗീത സംവിധായകനുമാണ് **റിലെ ബി.് കിംങ്ങ്** എന്ന **ബി.ബി. കിംങ്ങ്** (സെപ്റ്റംബർ&nbsp;16, 1925&nbsp;– മെയ്&nbsp;14, 2015).
ഏറ്റവും അധികം സ്വാധീനം ചെലുത്തിയ ബ്ലൂസ് സംഗീതജ്ഞരിൽ ഒരാളായ കിംങ്ങ് "ദ കിംങ്ങ് ഓഫ് ദ ബ്ലൂസ്" എന്നാണ് വിളിക്കപ്പെട്ടിരുന്നത്.  റോക്ക് ആൻഡ് റോൾ ഹോൾ ഓഫ് ഫെയിം - ൽ ചേർക്കപ്പെട്ടിട്ടുണ്ട് ക്ഷീണമില്ലാതെ സംഗീത കച്ചേരികൾ നടത്തുന്നതിന് പേരു കേട്ട ഇദ്ദേഹം തന്റെ എഴുപതുകളിൽ ഒരു വർഷം ശരാശരി 200 കച്ചേരികൾ വരെ നടത്തിയിട്ടുണ്ട്. 1956-ൽ ഇദ്ദേഹം 342 കച്ചേരികൾ വരെ നടത്തിയതായി റിപ്പോർട്ട് ചെയ്തിട്ടുണ്ട്..

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
ചിയാതുര

പടിഞ്ഞാറൻ ജോർജ്ജിയയിലെ ഇമെറെതി പ്രവിശ്യയിലെ ഒരു പട്ടണാണ് **ചിയാതുര - Chiatura (Georgian: ჭიათურა)**. 1989ലെ ജനസംഖ്യ കണക്കുപ്രകാരം ഇവിടെ 30,000 ആളുകളാണ് വസിക്കുന്നത്.
## ഭൂമിശാസ്ത്രം, ചരിത്രം
റിയോണി നദിയുടെ ഇടത്തെ തീരത്തുള്ള പോഷകനദിയായ ഖ്‌വിറിലയുടെ തീരത്തുള്ള മലയുടെ താഴ്‌വരയിലായി സ്ഥിതി ചെയ്യുന്ന ഉൾനാടൻ നഗരമാണ് ചിയാതുര.
ജോർജിയൻ കവിയായിരുന്ന അകാകി റ്റ്‌സെരേറ്റി ഈ പ്രദേശത്ത് നടത്തിയ പര്യവേഷണത്തിൽ ഇവിടെ മാംഗനീസും ഇരുമ്പ് അയിരും കണ്ടത്തി. പിന്നീട്, ഇവിടെ നടത്തിയ തീവ്രമായ പര്യവേഷണങ്ങളിൽ വ്യാവസായികമായി പരമാവധി ഉപയോഗപ്പെടുത്താവുന്ന മാംഗനീസ് ഓക്‌സൈഡ്, പെറോക്‌സൈഡ്, കാർബോണൈറ്റ് എന്നിവയുടെ നിരവധി പാളികൾ ഉണ്ടെന്ന് കണ്ടെത്തുകയുണ്ടായി.
0.66 അടിമുതൽ 52 അടിവരെ കനത്തിൽ ഈ ധാതുക്കൾ അടങ്ങിയിട്ടുണ്ടെന്നാണ് കണ്ടെത്തിയത്. ഇത് ഉപയോഗപ്പെടുത്താനും പരിപാലിക്കാനുമായും സ്റ്റേറ്റിന്റെ നിയന്ത്രണത്തിൽ ജെഎസ്‌സി ചിയാതുർ മാൻഗനീസ് കമ്പനി രൂപീകരിച്ചു.

1905ൽ മാൻഗനീസിന്റെ ആഗോള ഉദ്പാദനത്തിന്റെ 60ശതമാനം വരെ ഇവിടെ നിന്ന് ഉദ്പാദിച്ചിരുന്നു.
ജോർജിയൻ ടെക്‌നിക്കൽ സർവ്വകലാശാലയുടെ ഒരു പഠന വിഭാഗവും 10 സ്‌കൂളുകളും റ്റ്‌സെരെറ്റെലി സ്റ്റേറ്റ് തിയേറ്ററും 10-11 നൂറ്റാണ്ടുകളിൽ സ്ഥാപിച്ചതെന്ന കരുതപ്പെടുന്ന മ്ഗ്വിമെവി കത്തീഡ്രൽ എന്നിവയും ഈ പ്രദേശത്ത് സ്ഥിതിചെയ്യുന്നുണ്ട്. 
1905ൽ റഷ്യൻ വിപ്ലവം നടക്കുന്ന സമയത്ത് ബോൾഷെവിക് ശക്തികേന്ദ്രമായിരുന്നു ഈ പ്രദേശം. ജോർജിയ അധികവും മെൻഷവിക്കായിരുന്നിട്ടു ഈ പ്രദേശം ബോൾഷെവിക്കായിരുന്നു.
## ക്യാബ്ൾ കാർ
1954ൽ ഇവിടെ സമഗ്രമായ രീതിയിൽ ക്യാബ്ൾ കാർ സംവിധാനം ആരംഭിച്ചു. ഖനികളിൽ ജോലി എടുക്കുന്നവർക്ക് യാത്ര ചെയ്യാൻ വേണ്ടിയാണ് ഇത് നിലവിൽ വന്നത്.1950കളിൽ സ്ഥാപിച്ച അതേ അടിസ്ഥാന സൗകര്യങ്ങളോടെ അവയിന്നും നിലനിൽക്കുന്നുണ്ട്.

## അവലംബം

വർഗ്ഗം:ജോർജ്ജിയ (രാജ്യം)
വലപ്പാട്

കേരളത്തിലെ തൃശൂർ ജില്ലയിലെ ഒരു  ഗ്രാമമാണ് **വലപ്പാട്**.  തൃശൂർ ടൗണിൽ നിന്നും 24 കിലോമീറ്റർ അകലെ മണപ്പുറം എന്ന പ്രദേശത്തിലാണ് ഈ ഗ്രാമം ഉൾപ്പെടുന്നത്. ദേശീയപാത 66 ഈ ഗ്രാമത്തിലൂടെയാണ് പോകുന്നത്. ദേശീയ പാത വികസനത്തിന്റെ ഭാഗമായി ഈ പ്രദേശത്തുകൂടി പോവുന്ന പാത ആറുവരി പാതയായി മാറിയിട്ടുണ്ട്. ഈ ഗ്രാമത്തിന്റെ 25 - 30 കിലോമീറ്ററിനകത്ത് 5 മുനിസിപ്പാലിറ്റിയും 1 കോർപ്പറേഷനും സ്ഥിതി ചെയ്യുന്നു. തൃശ്ശൂർ , കൊടുങ്ങല്ലൂർ, ഇരിഞ്ഞാലക്കുട, ചാവക്കാട്, ഗുരുവായൂർ, കുന്നംകുളം എന്നിവയാണത്. വലപ്പാട് ബീച്ച് ഒരു പ്രധാന വിനോദസഞ്ചാര കേന്ദ്രമാണ്. കവി കുഞ്ഞുണ്ണിമാഷ്, സംവിധായകൻ ലാൽജോസ് എന്നിവരുടെ ജന്മദേശം കൂടിയാണ് വലപ്പാട്. ചരിത്ര കാലങ്ങളിൽ ഒട്ടനവധി മത്സ്യത്തൊഴിലാളികളും കർഷകരും തിങ്ങി പാർത്തിരുന്ന ഗ്രാമം ആയിരുന്നു വലപ്പാട്. ഗ്രാമത്തിന്റെ പടിഞ്ഞാറ് കേന്ദ്രികൃതമായി മത്സ്യതൊഴിലാളികളും കിഴക്ക് കേന്ദ്രികൃതമായി കർഷകരും ജീവിച്ചു പോന്നിരുന്നു. വിദേശ അധിനിവേശ കാലത്ത് പള്ളി പണിയുവാനായി സ്ഥലം അളന്നു കൊടുത്തത് മത്സ്യ ബന്ധനത്തിന്  ഉപയോഗിച്ചിരുന്ന വലയുടെ അളവിന് സമമായിരുന്നു. അതെ തുടർന്നാണ് ഗ്രാമത്തിന് വലപ്പാട് എന്ന പേര് വന്നതെന്ന് പറയപ്പെടുന്നു.

 

## ജനസംഖ്യ
2001 ലെ സെൻസസ് പ്രകാരം വലപ്പാട് ഗ്രാമത്തിലെ ആകെയുള്ള ജനസംഖ്യ 34833 ആണ്. അതിൽ 16404 പുരുഷന്മാരും 18429 സ്ത്രീകളും ആണ്. 

## അവലംബം
കടൽപ്പക്ഷികൾ

സമുദ്ര പരിസ്ഥിതിയിൽ ജീവിക്കാൻ സജ്ജരായിട്ടുള്ള പക്ഷികളാണ് **കടൽപ്പക്ഷികൾ**. കടൽപ്പക്ഷികൾ തങ്ങളുടെ ജീവിതരീതികൊണ്ടും സ്വഭാവംകൊണ്ടും ശരീരഘടനകൊണ്ടും വളരെ വ്യത്യസ്തരാണെങ്കിലും അവ വളരെ കൃത്യമായ കേന്ദ്രീകൃത പരിണാമത്തിനു (Convergent evolution) വിധേയമായിരിക്കുന്നു. ഒരേ പാരിസ്ഥിതികപ്രശ്നങ്ങളും ആഹാരലഭ്യതയും ( feeding niches) ഒരേപോലുള്ള പരിതഃസ്ഥിതികളോട്‌ ഇണങ്ങാനുള്ള കഴിവ്‌ സംജാതമാക്കുന്നു. ആദ്യ കടൽപ്പക്ഷി ക്രിറ്റേഷ്യസ് കാലഘട്ടത്തിലാണ് രൂപംകൊണ്ടത്. ആധുനിക കടൽപ്പക്ഷികുടുംബങ്ങൾ പാലിയോജീൻ കാലഘട്ടത്തിലാണ് ജന്മംകൊണ്ടത്ത്. 

പൊതുവായി പറഞ്ഞാൽ കടൽപ്പക്ഷികൾ കൂടുതൽകാലം ജീവിച്ചിരിക്കും, മറ്റു പക്ഷികളേക്കാൾ കുറച്ച് കുഞ്ഞുങ്ങളെമാത്രം ഉത്പാദിക്കും പക്ഷെ, കൂടുതൽ സമയവും തങ്ങളുടെ കുഞ്ഞുങ്ങളുടെ കൂടെ ചിലവഴിക്കും. മിക്ക സ്പീഷിസുകളിലെ പക്ഷികളും കോളനികൾ ആയാണു ജീവിക്കുന്നത്. കുറച്ചു ഡസൻ പക്ഷികളുള്ള കോളനികൾ തൊട്ട് ലക്ഷക്കണക്കിനു പക്ഷികളുള്ള കോളനികൾ വരെ നിലനിൽക്കുന്നുണ്ട്. അനേകം സ്പീഷിസിൽപ്പെട്ട പക്ഷികളും വാർഷികമായി ദേശാന്തരഗമനം നടത്തിവരുന്നുണ്ട്. അവ പലപ്പോഴും മദ്ധ്യരേഖ കടന്നു സഞ്ചരിക്കുകയോ ചിലവ ഭൂമിയെത്തന്നെ ചുറ്റിസഞ്ചരിക്കുകയൊ ചെയ്ത് തങ്ങളുടെ വാർഷിക ദേശാന്തരഗമനം അവസാനിപ്പിക്കുന്നു. അവ സമുദ്രത്തിനടിയിലും മുകളിലുമുള്ള എന്തും ഭക്ഷിച്ചെന്നിരിക്കും. ചിലപ്പോൾ അവ പരസ്പരവും തിന്നും തിന്നപ്പെട്ടുകം ജീവിക്കുന്നു. കടൽപ്പക്ഷികൾ തങ്ങളുടെ ഭക്ഷണം കണ്ടെത്താൻ നടത്തുന്ന സഞ്ചാരം ഒന്നുകിൽ, തിരത്തിൽനിന്നും അകന്നും അധികം ആഴത്തിലേയ്ക്കു നീന്തിപ്പോകാതെയും (പെലാജിക്)അല്ലെങ്കിൽ, തിരത്തുതന്നെ ചുറ്റിത്തിരിഞ്ഞും അതുമല്ലെങ്കിൽ കടലിൽനിന്നുതന്നെ വർഷത്തിൽ കുറേക്കാലം അകന്നുനിന്നും നടത്തുന്നു. 

കടൽപ്പക്ഷികളും മനുഷ്യനും പരസ്പരം ചരിത്രത്തിലാകമാനം പരസ്പരം ബന്ധപ്പെട്ടിട്ടുണ്ട്. വേട്ടക്കാർക്ക് ആഹാരം നൽകിയും മീൻപിടിത്തക്കാർക്ക് മത്സ്യത്തിന്റെ ലഭ്യമായ സ്ഥാനം നിർണ്ണയിക്കാൻ സഹായിച്ചും വഴിതെറ്റിയ കടൽയാത്രക്കാർക്ക് വഴികാണാൻ സഹായിച്ചും  കടൽപ്പക്ഷികൾ മനുഷ്യനു സഹായമായിട്ടുണ്ട്. എന്നാൽ മനുഷ്യന്റെ പ്രവർത്തനം മൂലം പല സ്പീഷിസ് പക്ഷികളും വംശനാശത്തിനടുത്തെത്തിയിട്ടുണ്ട്. അവയുടെ സംരക്ഷണത്തിനു വേണ്ട നടപടികളും നാം കൈക്കൊണ്ടുവരുന്നുണ്ട്.
## കടൽപ്പക്ഷികളുടെ വർഗ്ഗീകരണം
## പരിണാമവും ഫോസിൽ ശേഖരവും
#### സ്വഭാവം
### കടലിലെ ജിവിതത്തിനുള്ള അനുകൂലനം
### ആഹാരരീതിയും അഹാരസമ്പാദനവും
#### ഉപരിതലത്തിലൂടെയുള്ള ആഹാരസമ്പാദനം
#### വേട്ടയ്ക്കുവേണ്ടിയുള്ള ചാട്ടം
#### മുങ്ങിനീന്തൽ
#### ചൂഷണപരാദശീലം, ശുദ്ധീകരണവേല, ഇരപിടിക്കൽ
### ജീവിത വൃത്തം
### പ്രജനനവും കോളനികളും
### ദേശാന്തരഗമനം
### കടലിൽനിന്നും ദൂരെ

## മനുഷ്യനുമായുള്ള ബന്ധം
### കടൽപ്പക്ഷികളും മത്സ്യബന്ധനവും
### ചൂഷണം
### മറ്റു ഭീഷണികൾ
### സംരക്ഷണം
### സംസ്കാരത്തിൽ കടൽപ്പക്ഷികളുടെ റോൾ
## കടൽപ്പക്ഷികളുടെ കുടുംബങ്ങൾ
## അവലംബം
അക്കോളപിസ അമേരിക്കൻ ഇന്ത്യൻസ്

അക്കോളാപിസ്സ, തദ്ദേശീയ ഐക്യനാടുകളിലെ അമേരിക്കൻ ഇന്ത്യൻ വർഗ്ഗ്ക്കാരുടെ ഒരു ചെറു വർഗ്ഗമാണ്. 1702 നു മുമ്പ് ഇവർ ലൂയിസിയാനയ്ക്കും മിസിസിപ്പിയ്ക്കുമിടയിലുള്ള പേൾ നദീതീരത്താണ് പരമ്പരാഗതമായി വസിച്ചിരുന്നത്. യൂറോപ്യന്മാരുടെ ആഗമനകാലത്ത് ഇപ്പോൾ മിസിസിപ്പി എന്നറിയപ്പെടുന്ന പ്രദേശത്തെ ഗൾഫ് തീരത്ത് അധിവസിച്ചിരുന്ന ബയോഗൂള, ബിലോക്സി, പാസ്കഗൂള എന്നിവയുൾപ്പെടെയുള്ള നാലു ഗോത്രവിഭാഗങ്ങളിലൊന്നായിരുന്നു അക്കോളാപിസ്സ.  യൂറോപ്യന്മാരുടെ ആഗമനത്തിനു ശേഷം ഇവർ പടിഞ്ഞാറേയ്ക്കു സഞ്ചരിക്കുകയും ഏകദേശം ഇപ്പോഴത്തെ ന്യൂ ഓർലിയൻസിന് സമീപമുള്ള പ്രദേശത്ത് അധിവസിക്കുകുയം ചെയ്തു. യൂറോപ്യൻ കുടിയേറ്റക്കാരുടെ സമ്മർദ്ദവും അവരോടൊപ്പം എത്തിയ സാംക്രമിക രോഗങ്ങളും കാരണം ഇവരുടം അംഗസംഖ്യ കുറയുകയും പല മേഖലകളിലേയ്ക്കു ചിതറുകയും ചെയ്തു. തൽഫലമായി ഈ ചെറു സമൂഹം “ഹൂമ” (Houma) വർഗ്ഗവുമായി ലയിക്കുകയും ഹൂമ, ലൂയിസിയാന എന്നീ പ്രദേശങ്ങളിലും ചുറ്റുപാടുമായി സ്ഥിരവാസമുറപ്പിക്കുകയും ചെയ്തു. ഇന്നത്തെ ഹൂമ സമൂഹത്തിലെ ജനങ്ങളുടെ എണ്ണം ഏകദേശം 11,000 ആണ്. ഈ സമൂഹത്തിൻറെ ഫെഡറൽ സ്റ്റാറ്റസിനു വേണ്ടിയുള്ള നിവേദനം 1994 ൽ തള്ളിക്കളഞ്ഞിരുന്നു.

## ആദ്യകാല ചരിത്രം
ആദ്യകാലത്ത് അക്കോളപിസ്സ ജനങ്ങൾ ആറു വില്ലേജുകളിലായിരുന്നു കഴിഞ്ഞിരുന്നത്. പൊൻറ്ചർട്രെയ്ൻ (Pontchartrain) തടാകത്തിനു വടക്കു വസിച്ചിരുന്ന ടൻഗിപാഹോവ ഗോത്രക്കാർ ഇവരുമായി ചേർന്ന് ഏഴാമത്തെ വില്ലേജ് നിർമ്മിച്ചുവെങ്കിലും 1700 കളിൽ വിഘടിച്ച് ഒരു പ്രത്യേക വർഗ്ഗമായി നിലനിന്നു 1699 ൽ രണ്ട് ഇംഗ്ലീഷ് അടിമക്കച്ചവടക്കാർ, തെക്കൻ കരോലിയിലേയക്കു അടിമകളായി കൊണ്ടുപോകുന്നതിനായി, ഏകദേശം 200 പേരടങ്ങുന്ന ചിക്കാൻസോ വർഗ്ഗക്കാരുടെ സംഘത്തിൻറെ സഹാത്തോടെ ഈ വർഗ്ഗത്തെ ആക്രമിച്ചിരുന്നു.

## സംസ്കാരം
അക്കോളപിസ എന്ന വാക്കിനർത്ഥം, ചോക്റ്റൌ ഭാക്ഷയിൽ "those who listen and see" എന്നാണ്. ഈ വർഗ്ഗത്തിൻറെ മറ്റു പേരുകൾ, അക്വലൂപിസ്സ (Aqueloupissa), സെനെപിസ (Cenepisa), കൊളാപിസ (Colapissa, Kolapissa), കൂലാപിസ്സ (Coulapissa), എക്വിനിപിച്ച (Equinipicha), കിനിപ്പിസ്സ (Kinipissa), മൂയിസ (Mouisa) എന്നിങ്ങനെയാണ്.  അക്കോളപിസ വർഗ്ഗക്കാർ മസ്കോഗ്ഗിയൻ ഭാക്ഷ സംസാരിക്കുന്നവരും ചോക്റ്റോ, ചിക്കാനസോ വർഗ്ഗക്കാരുമായി അടുത്തു ബന്ധമുള്ള വർഗ്ഗക്കാരാണ്. അക്കാളപിസ വർഗ്ഗക്കാർ തങ്ങളുടടെ ശരീരം പച്ചകുത്തി അലങ്കരിക്കാറുണ്ടായിരുന്നു. യൂറോപ്യൻ അധിനിവേശം തുടങ്ങിയ കാലഘട്ടത്തിൽ അക്കോളപിസ വർഗ്ഗക്കാർ ഹൂമ വർഗ്ഗവുമായി ലയിച്ചുവെന്ന് ചരിത്രലിഖിതങ്ങൾ വെളിവാക്കുന്നുണ്ടെങ്കിലും യൂറോപ്യൻ രേഖകളിൽ ഈ വർഗ്ഗം  പൂർണ്ണമായി നാമാവശേഷമായിത്തീർന്നുവെന്നാണ് കാണുന്നത്.

## അവലംബം

വർഗ്ഗം:അമേരിക്കൻ ഇന്ത്യൻ ജനത
തൈക്കാട്, തൃശ്ശൂർ ജില്ല

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് തൈക്കാട്. ക്ഷേത്രനഗരമായ ഗുരുവായൂരിനടുത്ത് സ്ഥിതിചെയ്യുന്ന ഈ പ്രദേശത്ത് ഒരു നൂറ്റാണ്ടോളം പഴക്കമുള്ള ക്ഷേത്രങ്ങളും, പള്ളികളും സ്ഥിതി ചെയ്യുന്നുണ്ട്. കൂടാതെ  ഒരു പവർ ഹൗസും ഇവിടെ ഉണ്ട്.

## ജനസംഖ്യ
തൈക്കാട് ഗ്രാമത്തിലെ ആകെയുള്ള ജനസംഖ്യ  7749 ആണ്.  അതിൽ 47% പുരുഷന്മാരും 53% സ്ത്രീകളും ആണ്. ദേശീയ ശരാശരി സാക്ഷരതയേക്കാൾ (59.5% ) കൂടുതൽ ആണ് ഈ ഗ്രാമത്തിലെ സാക്ഷരത (86%). പുരുഷന്മാരുടേയും സ്ത്രീകളുടേയും സാക്ഷരത 86% തന്നെയാണ്. 6 വയസ്സിൽ താഴെയുള്ള കുട്ടികൾ 10% ആണ്.

## അവലംബം
തടവറയിലെ പൗലോസ് അപ്പോസ്തലൻ .

വിഖ്യാത ഡച്ച് ചിത്രക്കാരൻ റെംബ്രാന്റിന്റെ വർണ്ണഛായാചിത്രമാണ് Apostle Paul in Prison അഥവാ തടവറയിലെ പൗലോസ്  അപ്പോസ്തലൻ.
ലഘുചിത്രം
1627ലാണ് ഇത് രചിക്കപ്പെട്ടത്. ക്രിസ്തുവിന്റെ ജീവിതവും ബൈബിൾ സന്ദർഭങ്ങളും ചിത്രീകരിക്കുന്ന റെംബ്രാന്റ് പരമ്പരയിലെ ഒരു ചിത്രമാണിത്. മരത്തിൽ തീർത്ത ഈ എണ്ണഛായാചിത്രം 72.8 x 60.2cm വലിപ്പത്തിലുള്ളതാണ്. റെംബ്രാന്റിന്റെ ആദ്യകാല രചനകളിലൊന്നായിട്ടാണ് ഈ ചിത്രം ഗണിക്കപ്പെടുന്നത്. 21 വയസ്സുള്ളപ്പോഴാണ് റെംബ്രാന്റ് ഇത് രചിക്കുന്നതെന്ന് അനുമാനിക്കപ്പെടുന്നു.
ചിന്തയിലാണ്ട വൃദ്ധനായ പൗലോസിനെയാണ് ചിത്രീകരിച്ചിരിക്കുന്നത്. പേനയും പുസ്തകവുമായി ഇരിക്കുന്ന പൗലോസ് തന്റെ അനേകം ലേഖനങ്ങളുടെ രചനകളിൽ വ്യാപൃതനായിരുന്നു തടവറയിൽ എന്ന് നാം അനുമാനിക്കണം. 
നീണ്ട താടിയും, കഷണ്ടി തലയുമായിട്ടാണ് പൗലോസ് ഇതിൽ കാണപ്പെടുന്നത്. തടവുക്കാരനായ പൗലോസിന്റെ പക്കൽ ഒരു ഉടവാളും കാണപ്പെടുന്നു എന്ന ഒരു വിചിത്രത നമ്മുക്ക് കാണാം. ഇതിനു പല തലത്തിലുള്ള അർഥങ്ങളും കൽപ്പിക്കപ്പെട്ടിട്ടുണ്ട്.
* റോമാക്കാരുടെ വാളാലാണ് പൗലോസ് വധിക്കപ്പെടുന്നത്
* ആദിക്രൈസ്തവരുടെ കൊടിയ പീഡകനായിരുന്നു പൗലോസിനെയാവാം ഈ വാൾ പരാമർശിക്കുന്നത്.
* തന്റെ ലേഖനങ്ങളിൽ ഒന്നിൽ ദൈവ വചനത്തെക്കുറിച്ച് പരിശുദ്ധാതമാവിന്റെ വാൾ എന്ന് പൗലോസ് പരാമർശിക്കുന്നുണ്ട് 
17 രക്ഷ എന്ന ശിരസ്ത്രവും ദൈവവചനം എന്ന ആത്മാവിന്റെ വാളും കൈക്കൊൾവിൻ 

## പുറത്തേക്കുള്ള കണ്ണി
http://www.artbible.info/art/large/460.html

വർഗ്ഗം:ചിത്രങ്ങൾ
ചാലക്കൽ

കേരളത്തിലെ എറണാകുളം ജില്ലയിലുള്ള ഒരു ഗ്രാമമാണ് **ചാലക്കൽ**. കീഴ്മാട് പഞ്ചായത്തിൽ ഉൾപ്പെടുന്ന ഗ്രാമമാണിത്. എറണാകുളം ജില്ലയിലെ പ്രധാനപ്പെട്ട പട്ടണങ്ങളിലൊന്നായ ആലുവയിൽ നിന്ന് ഏഴുകിലോമീറ്റർ നീങ്ങിയാണ് ചാലക്കൽ സ്ഥിതി ചെയ്യുന്നത്. പെരിയാർ നദീതീരത്ത് സ്ഥിതി ചെയ്യുന്ന മനോഹരമായ ഗ്രാമമാകുന്നു ചാലക്കൽ. 

## വിദ്യാലയങ്ങൾ
* ദാറുസലാം സ്കൂൾസ്
*അമൽ പബ്ലിക്ക് സ്കൂൾ
*അസ്ഹറുൽ ഉലൂം കോളേജ് ഓഫ് ഇസ്ലാമിക് ആൻറ് ലിംഗിസ്റ്റിക്ക് സ്റ്റഡീസ്
*ഇസ്ലാമിയാ കോളേജ് ഫോർ ഗേൾസ്
കിള്ളന്നൂർ

കേരളത്തിലെ തൃശൂർ ജില്ലയിലുള്ള ഒരു ടൗണാണ് കിള്ളന്നൂർ. മുളംകുന്നത്ത് കാവ് ഗ്രാമപഞ്ചായത്തിലെ മുഴുവൻ വാർഡുകളേയും മടക്കത്തറ  ഗ്രാമപഞ്ചായത്തിലെ കുറച്ച് വാർഡുകളേയും ഉൾപ്പെടുത്തിക്കൊണ്ടുള്ള ഒരു ടൗണാണിത്. 

## ജനസംഖ്യ
2001 ലെ സെൻസസ് പ്രകാരം കിള്ളന്നൂർ ഗ്രാമത്തിലെ ആകെയുള്ള ജനസംഖ്യ18510 ആണ്. അതിൽ9102 പുരുഷന്മാരും  9408 സ്ത്രീകളും ആണ്.

## വിദ്യാലയങ്ങൾ
* എൽ എഫ് യു പി എസ്, പൂമാല സ്ക്കൂൾ
* കലാസമിതി എൽ പി സ്കൂൾ കിള്ളന്നൂർ
* കോ ഓപ്പറേറ്റീവ് പബ്ളിക്ക് സ്കൂൾ

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
പരാദജീവശാസ്ത്രം

**പരാദജീവശാസ്ത്രം** പരാദങ്ങളെയും അവയുടെ ആതിഥേയരെയും അവതമ്മിലുള്ള ബന്ധങ്ങളെപ്പറ്റിയുമുള്ള പഠനമാണ്. ജീവശാസ്ത്രത്തിന്റെ ശാഖയായ പരാദജീവശാസ്ത്രം, ജീവികളോ അവയുടെ ആവാസവ്യവസ്ഥയൊ നിയന്ത്രിക്കുന്നില്ല. പകരം അവയുടെ ജീവിതത്തിന്റെ രീതിയാണ് നിയന്ത്രിക്കപ്പെടുന്നത്. ഇതിനർത്ഥം ഇത് മറ്റു ജീവശാസ്ത്രശാഖകൾ രൂപീകരിക്കാനിടയാക്കുന്നു. കോശജീവശാസ്ത്രം, കോശവിവരശാസ്ത്രം, കോശരസതന്ത്രം, തന്മാത്രാരസതന്ത്രം, രോഗപ്രതിരോധശാസ്ത്രം, ജനിതകശാസ്ത്രം, പരിണാമം, പരിസ്ഥിതിശാസ്ത്രം തുടങ്ങിയ ജീവശാസ്ത്രശാഖകളിൽനിന്നുമുള്ള സങ്കേതങ്ങൾ സ്വികരിക്കുന്നു.

## മേഖലകൾ
### വൈദ്യശാസ്ത്ര പരാദജീവശാസ്ത്രം

"Humans are hosts to nearly 300 species of parasitic worms and over 70 species of protozoa, some derived from our primate ancestors and some acquired from the animals we have domesticated or come in contact with during our relatively short history on Earth".
### മൃഗ പരാദജീവശാസ്ത്രം
കൃഷിയിലും മൃഗപരിപാലനത്തിലും ജലജീവിപരിപാലനത്തിലും വലിയ ധനനഷ്ടം സംഭവിക്കുവാനിടയാക്കുന്ന പരാദങ്ങളെപ്പറ്റി പഠിക്കുന്ന ശാസ്ത്രശാഖയാണിത്. 
ഇവയുടെ സ്പീഷിസുകളെപ്പറ്റി പഠിക്കുന്നതിന്റെ ഉദാഹരണങ്ങൾ: 
*ലുസീലിയ സെറിക്കാറ്റ : ബ്ലോ ഈച്ച, ഇത് കന്നുകാലികളെ ബാധിക്കുന്നു. കന്നുകാലികളുടെ ത്വക്കിൽ മുട്ടയിട്ട് ത്വക്കിനു കേടുവരുത്തുന്നു. ഇതുമൂലം കന്നുകാലികൾക്കു രോഗബാധമൂലം ധനനഷ്ടമുണ്ടാകും.
*ഓടോഡെക്റ്റസ് സൈനോടിസ്: പൂച്ചയെ ബാധിക്കുന്ന ഒരിനം ചെള്ള്. കാങ്കെർ ഉണ്ടാവാനിടയുണ്ട്.
*ഗൈറോഡാക്ടൈലസ് സലാറിസ് : സാൽമൺ മത്സ്യത്തെ ബാധിക്കുന്ന ഒരു പരാദം. ഇതിനു ആ മത്സ്യത്തെ ഇതിനോടു പ്രതിരോധമില്ലാത്തവയെ തുടച്ചുനീക്കാനാകും.

### ഘടനാപരാദജീവശാസ്ത്രം
പരാദങ്ങളിൽനിന്നുമുള്ള മാംസ്യങ്ങളുടെ ഘടനയെപ്പറ്റിയുള്ള പഠനമാണ് ഘടനാപരാദജീവശാസ്ത്രം.

### പരിമാണപരാദജീവശാസ്ത്രം
പരാദങ്ങൾ വളരെച്ചുരുങ്ങിയ എണ്ണം ആതിഥായജീവികളെ മാത്രമേ ആശ്രയിച്ചുവരുന്നുള്ളു. ഇത് പരാദജീവിശാസ്ത്രജ്ഞർക്ക് വളരെ പുരോഗമിച്ച ജീവഗണനാശാസ്ത്രത്തിന്റെ രീതിശാസ്ത്രമുപയോഗിക്കേണ്ടതായി വരുന്നുണ്ട്.

### പരാദപരിസ്ഥിതിശാസ്ത്രം
### പരാദങ്ങളുടെ സംരക്ഷണജീവശാസ്ത്രം
### വർഗ്ഗീകരണവും ഫൈലോജെനറ്റിക്സും
പരാദജീവികളിലെ അതിബൃഹത്തായ വൈവിദ്ധ്യം, അവയെ തരംതിരിക്കുന്നതിൽ ശാസ്ത്രജ്ഞന്മാർക്ക് വിഷമം നേരിടുന്നുണ്ട്. ഡി എൻ എ ഉപയോഗിച്ചുള്ള വർഗ്ഗീകരണം ഈയടുത്തകാലത്തു തുടങ്ങിയിട്ടുണ്ട്. ശാസ്ത്രജ്ഞർ ഈ സങ്കേതം ഉപയോഗിച്ച് പരാദങ്ങളെതരംതിരിക്കുന്നതിൽ വിജയിച്ചുവരുന്നുണ്ട്. അങ്ങനെ അവയെ കഴിയുന്നത്ര വ്യത്യസ്ത സ്പീഷിസുകളായി തരംതിരിച്ചുവരുന്നു.

## ചരിത്രം
"പരാദങ്ങളെപ്പറ്റിയും അവയുടെ ബാധയെപ്പറ്റിയുമുള്ള നമ്മുടെ അറിവ് ചരിത്രാതീതകാലംവരെ നീളുന്നു. പരാദങ്ങളെപ്പറ്റിയും അവയുടെ ബാധയെപ്പറ്റിയുമുള്ള വിവരണങ്ങൾ വളരെപ്പഴയ വരമൊഴികളിൽ കണ്ടെത്താവുന്നതാണ്. ഇവയുടെ തെളിവുകൾ ആർക്കിയോളജി വസ്തുക്കളിനിന്നും ലഭിച്ചിട്ടുണ്ട്".

## ഇതും കാണൂ

*പരാദം

*Parasitologists

## അവലംബം

## ഗ്രന്ഥസുചിക
* Loker, E., & Hofkin, B. (2015). *Parasitology: a conceptual approach*. Garland Science.

വർഗ്ഗം:വൈദ്യശാസ്ത്രശാഖകൾ
അസ്പരാഗസ് ദ്വീപ്

യുണൈറ്റഡ് കിങ്ഡത്തിലെ ഒരു ദ്വീപാണ് അസ്പരാഗസ് ദ്വീപ്. മൗണ്ട്സ്ബേയുടെ കിഴക്കുഭാഗത്തു കിടക്കുന്നു. പ്രസിദ്ധ വിനോദസഞ്ചാര കേന്ദ്രമായ കൈനാൻസ് കോവിന്റെ ഉള്ളിലാണിത് സ്ഥിതിചെയ്യുന്നത്.  ലിസാർഡ് ഉപദ്വീപിന്റെ കിഴക്കൻ ഭാഗത്താണ് ഈ സ്ഥലം. ഈ സ്ഥലത്തിനു അസ്പരാഗസ് ദ്വീപ് എന്നുപേര് വരാൻ കാരണം ഇവിടെയുള്ള അത്യപൂർവ്വമായി കാണപ്പെടുന്ന ഒരുതരം അസ്പരാഗസ് (wild asparagus (Asparagus prostratus) ആകുന്നു. 
## ഭൂമിശാസ്ത്രവും ജിയോളജിയും
## വനശാസ്ത്രവും പരിസ്ഥിതിശാസ്ത്രവും
## ചരിത്രം
## അവലംബം

വർഗ്ഗം:ഇംഗ്ലണ്ടിലെ ദ്വീപുകൾ
ബറോ ദ്വീപ്

ഇംഗ്ലണ്ടിലെ കൂംബ്രിയായിലെ ബറോ ഇൻ ഫർണ്ണസ്സിലെ വാർഡ് ആണ് **ബറോദ്വീപ്**. ബ്രിട്ടിഷ് മെയിൻ ലാന്റിൽ നിന്നും വേർതിരിഞ്ഞ ദ്വീപ് ഭാഗമാണ് ബറോ. ഇതിന്റെ ഉത്തരഭാഗവും കിഴക്കൻ ഭാഗവും ഈ പട്ടണത്തിന്റെ ഡോക്ക് സിസ്റ്റം ചുറ്റിക്കിടക്കുന്നു. പടിഞ്ഞാറൻ ഭാഗത്ത് വാൾനി ചാനൽ ആകുന്നു. 2011ലെ ഈ വാർഡിലെ ജനസംഖ്യ 2616 ആകുന്നു. 
## പശ്ചാത്തലവും ചരിത്രവും

ഈ സ്ഥലത്തിന്റെ പേര് വന്നത് നോർസ് ഭാഷയിലെ വാക്കായ, ബാറ്-റെ യിൽ നിന്നാണെന്നു കരുതുന്നു. ഈ വാക്കിനർഥം Bare Island എന്നണ്. ഇതായിരിക്കാം ബറോ ആയി മാറിയത്. 1860കളിൽ ഈ ദ്വീപ് പ്രധാന പ്രദേശവുമായി രണ്ടു ഡോക്കുകൾ കൊണ്ട് ബന്ധിച്ചിരിക്കുന്നു. ബക്ക്ലൂയിഷ് ഡോക്ക്, ഡെവോൺഷ്യർ ഡോക്ക് എന്നിവയാണവ. ദ്വീപ് ഇപ്പോൾ ഓൾഡ് ബറോ എന്ന് അറിയപ്പെടുന്നു. 
### കപ്പൽ നിർമ്മാണകേന്ദ്രം
## ജനസംഖ്യാവിവരം
## ഗതാഗതം

## ഇതും കാണൂ
* Islands of Furness
## അവലംബം

വർഗ്ഗം:അറ്റ്‌ലാന്റിക് മഹാസമുദ്രത്തിലെ ദ്വീപുകൾ
റ്റ്‌സ്ഖാൽറ്റുബോ

പശ്ചിമ-മധ്യ ജോർജ്ജിയയിലെ ലവണജല അരുവിയുള്ള ഒരു സുഖവാസ കേന്ദ്ര പട്ടണമാണ് **റ്റ്‌സ്ഖാൽറ്റുബോ - Tskaltubo ([[Georgian language|Georgian]]: წყალტუბო)**. ഇമെറെതി പ്രവിശ്യയിലെ റ്റ്‌സ്ഖാൽറ്റുബോ നഗരസഭയുടെ ആസ്ഥാനമാണ് ഈ നഗരം. റഡോൺ-കാർബോണേറ്റ് ലവണങ്ങൾ അടങ്ങിയിട്ടുള്ള മിനറൽ വാട്ടറിന് പ്രസിദ്ധമാണ് ഈ പ്രദേശം. 33-35 ഡിഗ്രി സെൽഷ്യസ് പ്രകൃതി താപം നിലനിൽക്കുന്ന വെള്ളമാണ് ഇവ.
ബാൽനിയോതെറാപ്പി (കുളിയിലൂടെ ഉള്ള രോഗ ചിക്തസ) വഴി ഞരമ്പ്, അസ്ഥി, പേശി, തൊലി രോഗങ്ങൾക്കുള്ള ചികിത്സ ഇവിടത്തെ റിസോട്ടുകളിൽ നടക്കുന്നുണ്ട്. എന്നാൽ, 1970കൾ മുതൽ ശ്വസന തെറാപ്പി(സ്പീലിയോ തെറാപ്പി)യും ഇവിടെ നടക്കുന്നുണ്ട്. ഉപ്പു ഖനികളിൽ നിന്നുളള ധാതു പദാർത്ഥങ്ങൾ അടങ്ങിയ പൊടിപടലങ്ങൾ ഇല്ലാത്ത വായു ശ്വസിപ്പിച്ച് കൊണ്ടുള്ള ചികിത്സാ രീതിയാണിത്. ശ്വാസകോശ രോഗങ്ങൾക്ക് ഇവ പ്രയോജനകരമാണെന്ന് പറയപ്പെടുന്നു.
## ചരിത്രം
സോവിയറ്റ് യൂനിയൻ ഭരണം നടന്നിരുന്ന കാലത്ത് റ്റ്‌സ്ഖാൽറ്റുബോ ഏറെ പ്രസിദ്ധമായിരുന്നു. പ്രതിവർഷം ഏകദേശം 125,000 സന്ദർശകർ ഈ പ്രദേശത്ത് എത്തിയിരുന്നു. 
നിലവിലിൽ 700 സന്ദർശകർ മാത്രമാണ് പ്രതിവർഷം ഈ പ്രദേശത്ത് എത്തുന്നത്. 1993 മുതൽ ഇവിടത്തെ പല ആരോഗ്യ പരിപാലന കേന്ദ്രങ്ങളും അബ്ഖാസിയയിലെ വംശീയ സംഘർഷങ്ങളിൽ ഭവന രഹിതരായ 9000 ത്തോളം അഭയാർത്ഥികൾക്ക് താമസിക്കാനായി നൽകി.
## അവലംബം

*Russians seeking sun, sea and cures *New York Times*

വർഗ്ഗം:ജോർജ്ജിയ (രാജ്യം)
അമുൻ

ഒരു പ്രധാന ഈജിപ്ഷ്യൻ ദൈവമാണ് **അമുൻ**. അമോൻ, അമെൻ എന്നീ പേരുകളിലും ഇദ്ദേഹം അറിയപ്പെടുന്നു (ഇംഗ്ലീഷ്: **Amun** also  *Amon, Amen*; Greek  *Ámmōn*,  *Hámmōn*). പുരാതന സാമ്രാജ്യം മുതൽക്കേ അമുനിനെ തന്റെ പത്നിയായ അമുനെറ്റ് സഹിതം ആരാധിച്ചു വരുന്നു. 11ആം രാജവംശത്തോടുകൂടി (c. 21st century BC) മോൺടുവിന് പകരമായി തീബ്സിന്റെ രക്ഷാദേവതയായി ഉയർന്നുവന്നു.

അഹ്മോസ് ഒന്നാമൻ (16th century BC) ഫറവോയുടെ ഭരണകാലത്ത് ഹൈക്സോസ് ജനതയ്ക്ക് എതിരെ തീബ്സിൽ അരങ്ങേറിയ വിപ്ലവത്തേതുടർന്ന് അമുൻ ദേവന്റെ ദേശീയ പ്രാധാന്യം  വർദ്ധിച്ചു, സൂര്യ ദേവനായ റായുമായ് സംയോജിച്ച് **അമുൻ-റാ** അഥവാ **അമുൻ-റെ** എന്നൊരു സങ്കല്പവും പിന്നീടുണ്ടായി.

നവ സാമ്രാജ്യ കാലഘട്ടത്തിൽ ഈജിപ്ഷ്യൻ ദൈവസങ്കല്പത്തിൽ അമുൻ-റായ്ക്ക് സർവ്വപ്രധാനമായ സ്ഥാനമാണ് ഉണ്ടായിരുന്നത്. (എന്നാൽ  അഖ്നാതെൻ ഫറവോയുടെ കാലത്ത് ഈ സ്ഥിതി വത്യസ്ഥമായിരുന്നു). ദൈവങ്ങളുടെ രാജാവ് എന്ന സ്ഥാനവും അമുന്രായ്ക്ക് കൽപ്പിക്കപ്പെട്ടു. അവാസ്തവികമായ ഏകദൈവ വിശ്വാസം പോലെയായിരുന്നു അത്. മറ്റു ദേവന്മാരെയെല്ലാം അമുൻ റായുടെ പ്രതിപുരുഷന്മാരായാണ് കരുതിയത്. പുരാതന ഈജിപ്തിൽ ഒസീരിസ്, അമുൻ-റായുമാണ് ഏറ്റവും അധികം രേഖപ്പെടുത്തപ്പെട്ട ഈജിപ്ഷ്യൻ ദൈവങ്ങൾ.

ഈജിപ്ഷ്യൻ സാമ്രാജ്യത്തിലെത്തന്നെ പരമപ്രധാന ദൈവമായതിനാൽ, ഈജിപ്തിനു പുറത്തും അമുൻ റാ പരിചിതമായിരുന്നു. പുരാതന ഗ്രീസിലെ സിയൂസ് ദേവന് തത്തുല്യനായിരുന്നു ഈജിപ്റ്റിലെ അമുൻ റാ (സിയൂസ് അമോൻ)‌. 
ഇടത്ത്‌|ലഘുചിത്രം|238x238ബിന്ദു|കർണ്ണാക് ക്ഷേത്രത്തിൽ കൊത്തിവെച്ചിരിക്കുന്ന ഒരു അമുൻ രൂപം 

## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
അജിത് സിംഗ്

മുൻ ഇന്ത്യൻ പ്രധാനമന്ത്രിയായിരുന്ന ചരൺസിംഗിന്റെ മകൻ. 1987 ൽ ചരൺസിംഗ് മരണമടഞ്ഞപ്പോൾ ലോക്ദൾ പാർട്ടി അധ്യക്ഷനായി. 1939 ഫെബ്രുവരി 12 നു ഉത്തർപ്രദേശിലുള്ള മീററ്റിലാണു അജിത് സിംഗ് ജനിച്ചത്.

## രാഷ്ട്രീയ ജീവിതം
1986 ൽ അജിത് സിംഗ് രാജ്യസഭയിലേക്കു തിരഞ്ഞെടുക്കപ്പെട്ടു. 1987,1988 വർഷങ്ങളിൽ അദ്ദേഹം ലോക്ദൾ പാർട്ടിയുടെ പ്രസിഡന്റായിരുന്നു. 1989 ൽ ജനതാ ദൾ പാർട്ടിയുടെ ജനറൽ സെക്രട്ടറിയായി. 1989 ൽ ഉത്തർപ്രദേശിലെ ബാക്പത് ലോകസഭാ മണ്ഡലത്തിൽ നിന്നും അജിത് സിംഗ് ലോകസഭയിലേക്കു തിരഞ്ഞെടുക്കപ്പെട്ടു. 1989 ഡിസംബർ മുതൽ 1990 നവംബർ വരെ വി.പി.സിങ് മന്ത്രിസഭയിൽ വ്യവസായിക മന്ത്രിയായിരുന്നു. 1991 ലെ പൊതു തിരഞ്ഞെടുപ്പിൽ മത്സരിച്ച് അജിത് സിങ് വീണ്ടും ലോകസഭയിലെത്തിച്ചേർന്നു. 1996 ൽ വീണ്ടും തിരഞ്ഞെടുക്കപ്പെട്ടെങ്കിലും, 1998 ൽ പരാജയപ്പെട്ടു. പി.വി.നരസിംഹറാവു മന്ത്രിസഭയിൽ വളരെ ചുരുങ്ങിയ കാലം മാത്രം ഭക്ഷ്യ വകുപ്പിന്റെ ചുമതലയുള്ള കേന്ദ്രമന്ത്രിയായിരുന്നു.

1998 ലെ തിരഞ്ഞെടുപ്പു പരാജയത്തിനു ശേഷം, അജിത് സിംഗ് രാഷ്ട്രീയ ലോക് ദൾ എന്നൊരു പാർട്ടി രൂപീകരിച്ചു. പിന്നീട് 1999,2004, 2009 പൊതു തിരഞ്ഞെടുപ്പുകളിൽ മത്സരിച്ച് വീണ്ടും ലോകസഭയിലെത്തി. 2001 മുതൽ 2003 വരെയുള്ള കാലഘട്ടത്തിൽ അടൽ ബിഹാരി വാജ്പേയ് മന്ത്രി സഭയിൽ കൃഷി വകുപ്പ് മന്ത്രിയായിരുന്നു. 2011 ൽ യു.പി.എ സർക്കാരിൽ വ്യോമയാന വകുപ്പു മന്ത്രിയായി സേവനമനുഷ്ഠിച്ചിട്ടുണ്ട്.

## വിദ്യാഭ്യാസം
ഡെറാഡൂണിലെ കേണൽ ബ്രൗൺ കേംബ്രിഡ്ജ് സ്കൂളിലായിരുന്നു പ്രാഥമിക വിദ്യാഭ്യാസം. ലക്നൗ സർവകലാശാലയിൽ നിന്നും ബി.എസ്സ്.സി ബിരുദം കരസ്ഥമാക്കി. ഐ.ഐ.ടി ഖരക്പൂറിൽ നിന്നും ബി.ടെക് ബിരുദവും, അമേരിക്കയിലെ ഇല്ലിനോയിസ് സർവ്വകലാശാലയിൽ നിന്നും ബിരുദാനന്തരബിരുദവും കരസ്ഥമാക്കി. 1960 കാലഘട്ടത്തിൽ പ്രശസ്ത ഐ.ടി കമ്പനിയായ ഐ.ബി.എമ്മിൽ ജോലി ചെയ്തിരുന്ന പ്രഥമഇന്ത്യാക്കാരനുമായിരുന്നു അജിത് സിംഗ്.

## വ്യക്തിജീവിതം
രാധികാ സിങ് ആണു ഭാര്യ. ഒരു ആൺകുട്ടിയും, രണ്ടു പെൺകുട്ടികളുമുണ്ട്. മകൻ ജയന്ത് ചൗധരി, ഉത്തർപ്രദേശിലെ മഥുര മണ്ഡലത്തിൽ നിന്നും ലോകസഭയിലേക്കു തിരഞ്ഞെടുക്കപ്പെട്ടു.

## മരണം
കോവിഡ് ബാധിതനായി ഗുരുഗ്രാമിലെ ആശുപത്രിയിൽ ചികിത്സയിലായിരുന്നു അദ്ദേഹം 2021 മെയ് 6 ന് മരണമടഞ്ഞു.

## അവലംബം

വർഗ്ഗം:1939-ൽ ജനിച്ചവർ
വർഗ്ഗം:ഫെബ്രുവരി 12-ന് ജനിച്ചവർ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:ഉത്തർപ്രദേശിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:2021-ൽ മരിച്ചവർ
വർഗ്ഗം:മേയ് 6-ന് മരിച്ചവർ
വർഗ്ഗം:കോവിഡ്-19 മൂലം മരിച്ചവർ
കിസാൻ ഘട്ട്

മുൻ പ്രധാനമന്ത്രിയായിരുന്ന ചരൺസിംഗിന്റെ സമാധി. 1987-ൽ മരണമടയുന്നതുവരെ അദ്ദേഹം ലോക്ദളിന്റെ പ്രതിപക്ഷനേതാവായിരുന്നു. മരണശേഷം അദ്ദേഹത്തിന്റെ മകൻ അജിത് സിംഗ് പാർട്ടി അദ്ധ്യക്ഷനായി. കർഷകരുമായി ബന്ധപ്പെട്ട ആവശ്യങ്ങൾ നേടിയെടുക്കുന്നതിൽ ചരൺസിംഗ് കാണിച്ച ശുഷ്കാന്തിയെ മാനിച്ച് ദില്ലിയിലെ അദ്ദേഹത്തിന്റെ സമാധി കിസാൻ ഘട്ട് എന്ന് നാമകരണം ചെയ്യപ്പെട്ടു. ഇദ്ദേഹത്തിന്റെ ജന്മദിനമായ ഡിസംബർ 23 ദേശീയ കർഷകദിനമായി ആചരിക്കുന്നു.

വർഗ്ഗം:ഡെൽഹിയിലെ ചരിത്രസ്മാരകങ്ങൾ
കാടികളി

ഒരു കേരളീയ വിനോദമാണ് **'കാടികളി**'. മുൻകാലങ്ങളിൽ പെൺകുട്ടികൾക്ക് പ്രിയപ്പെട്ട ഒരു കളിയായിരുന്നു ഇത്.  **'നക്കിക്കളി**'യെന്നും **'പല്ലാംകുഴി**'യെന്നും  ഇതിന്  പേരുണ്ട്.
## പലകയും  കരുവും

കനമുള്ള  പലകക്കഷണത്തിലാണ് പൊതുവേ പല്ലാംകുഴികളുണ്ടാക്കുന്നത്. കാടിപ്പലകയെന്നും ഇവ അറിയപ്പെടുന്നു. പിച്ചള കൊണ്ടുള്ള പലകയും പണ്ടുകാലത്ത് ഉപയോഗിച്ചിരുന്നു. രണ്ട് വരികളിലായി ഏഴു വീതം  കുഴികളാണ്, സാധാരണയായി ഈ പലകയിൽ ഉണ്ടാവുക. മഞ്ചാടിക്കുരുവോ  പുളിങ്കുരുവോ കരുവായി  ഉപയോഗിക്കുന്നു.
## കളി രീതി

ഓരോ കുഴിയിലും നാലു വീതം കരുക്കൾ  ഇടുന്നു. ഓരോ ഭാഗത്തേയും കുഴികൾ ആ ഭാഗത്തിരിക്കുന്നയാൾക്ക്. കളി തുടങ്ങുന്നയാൾ അയാളുടെ ഏതെങ്കിലും ഒരു കുഴിയിലെ കരുക്കൾ എടുത്ത് തുടർന്നുള്ള ഓരോ കുഴിയിലും ഓരോന്നു വീതം ഇടുന്നു. നാലാമത്തെ കുഴിയിൽ എത്തുമ്പോൾ കരു തീരുന്നു. അടുത്ത കുഴിയിൽ നിന്ന് കരുക്കൾ എടുത്ത് കളി തുടരുന്നു. ഇങ്ങനെ ഇട്ടു വരുമ്പോൾ  കരുക്കൾ  തീരുകയും  അടുത്ത  കുഴി ശൂന്യമായിരിക്കുകയും  ചെയ്താൽ  അതിനടുത്ത  കഴിയിലെ  കരുക്കൾ  മുഴുവൻ  അയാൾക്ക്  സ്വന്തമാക്കാം.  തുടർന്ന്  അടുത്തയാൾ കളിക്കുന്നു. കരു മുഴുവൻ  തീരുന്നതുവരെ കളി തുടരുന്നു. കരുവിന്റെ  എണ്ണം കണക്കുകൂട്ടി എതിരാളിയുടെ കരുക്കൾ പരമാവധി സ്വന്തമാക്കുന്നതിലാണ് കളിയുടെ  വിജയം.
## അവലംബം

വർഗ്ഗം:കേരളത്തിലെ നാടൻകളികൾ
വിഷാദ രോഗങ്ങളും ഉന്മാദ വിഷാദ രോഗങ്ങളും

മൂഡ്‌ ഡിസോഡർ പ്രധാനമായും രണ്ടു തരത്തിലുണ്ട് - 

    വിഷാദ രോഗം (അഥവാ depressive disorder)
    ഉന്മാദ വിഷാദ രോഗം ( അഥവാ bipolar mood disorder)

ഒരാളുടെ വൈകാരിക അവസ്ഥ, അഥവാ മൂഡിൽ, അത്യാഹ്ലാദം, അതികഠിനമായ ദുഃഖം എന്നിങ്ങനെ കാര്യമായ വ്യതിയാനങ്ങൾ ഉണ്ടാവുന്ന അവസ്ഥ ആണ് ഉന്മാദ വിഷാദ രോഗം അഥവാ ബൈപോളാർ മൂഡ്‌ ഡിസോഡർ. വിഷാദരോഗത്തിലാവട്ടെ അതികഠിനമായ ദുഃഖം ആണ് പ്രധാനമായും ഉണ്ടാവുന്നത്.

വർഗ്ഗം:രോഗങ്ങൾ
റോബർട്ട് എം. ഗാഗ്‌നെ

പ്രശസ്തനായ അമേരിക്കൻ വിദ്യാഭ്യാസ മനശാസ്ത്രജ്ഞനാണ് **റോബർട്ട് മിൽസ് ഗാഗ്നെ **(ആഗസ്റ്റ് 21, 1916 – ഏപ്രിൽ‍ 28, 2002)കണ്ടീഷൻസ് ഓഫ് ലേണിംഗ് എന്നതിലൂടെയാണ് അദ്ദേഹം പ്രശസ്തനായത്.രണ്ടാം ലോകയുദ്ധ കാലത്ത് അമേരിക്കയുടെ എയർ ക്രോപ്സ് പരിശീലക പൈലറ്റായ സമയത്താണ് ഗാഗ്നെ തൻറെ ബോധനത്തിൻറെ ശാസ്ത്രം വികസിപ്പിച്ചെടുത്തത്.നല്ല ബോധനം (അധ്യാപനം)എങ്ങനെയായിരിക്കണമെന്നത് സംബന്ധിച്ച് അദ്ദേഹം ധാരാളം പഠനം ഇക്കാലത്ത് നടത്തി. കംപ്യൂട്ടർ അധിഷ്ഠിതമാക്കിയുള്ള ബോധനത്തെ സംബന്ധിച്ചും ഗാഗ്നെ പഠനങ്ങൾ നടത്തിയിരുന്നു.

## ജീവിത രേഖ
മാസാച്യുസെറ്റ്സിലെ ഉത്തര ആൻഡോവറിൽ ഹൈസ്കൂൾ പഠനകാലത്ത് ഗാഗ്നെ ഒരു മനശാസ്ത്രജ്ഞനാകാൻ തീരുമാനിച്ചു.ഇക്കാലത്ത് ധാരാളം മനശാസ്ത്ര പുസ്തകങ്ങൾ അദ്ദേഹം വായിച്ചിരുന്നു.മനുഷ്യ ജീവൻറെ പ്രശ്നത്തിനുള്ള ആശ്വാസം കണ്ടെത്താൻ മനശാസ്ത്രത്തിൻറെ ശാസ്ത്രത്തിന് കഴിയുമെന്ന് 1932 ൽ അദ്ദേഹം തൻറെ വാലിഡേറ്ററി പ്രസംഗത്തിൽ പ്രസ്താവിക്കുകയുണ്ടായി. 1937 ലൽ യെൽ സർവകലാശാലയിൽ പഠിക്കാൻ അദ്ദേഹത്തിന് സ്കോളർഷിപ്പ് ലങിച്ചു.ബ്രൗൺ സർവകലാശയിൽ നിന്നാണ് പിഎച്ച്ഡി ബിരുദം പൂർത്തിയാക്കിയത്.ഇക്കാലത്ത് "conditioned operate response" എന്നതിനെ കുറിച്ച് അദ്ദേഹം പഠനം നടത്തി.കണക്ടികട്ട് കോളേജ് ഫോർ വിമൺ എന്ന കോളേജിൽ 1940 ൽ അധ്യാപകനായി ജോലിയിൽ പ്രവേശിച്ചു.
## പഠന പ്രക്രിയ
പഠനത്തിൻറെ വിവിധ പ്രക്രിയകളെയും ഘട്ടങ്ങളെയും കുറിച്ചാണ് ഗാഗ്നെ പഠനം നടത്തിയത്.പഠിതാവിൻറെ ആവശ്യത്തെ തൃപ്തിപ്പെടുത്തുന്ന രീതിയിലായിരിക്കണം അധ്യാപനം.

### അഞ്ച് തരത്തിലുള്ള പഠനം
# ബൗദ്ധിക നൈപുണി : ഉത്തേജനത്തോട് പ്രതികരിക്കാനുള്ള ശേഷി.
# ധാരണ തന്ത്രങ്ങൾ: ചിന്തിക്കാനും ഓർക്കാനുമുള്ള ശേഷി
# വാക്കാലുള്ള വിവരം: പേരുകൾ,മുഖങ്ങൾ,തിയതികൾ,ഫോൺ നമ്പറുകൾ എന്നിവ കാണാതെ പറയാനുള്ള ശേഷി തുടങ്ങിയവ
# ചാലക നൈപുണി : ചലിക്കാനും ചലിപ്പിക്കാനുമുള്ള ശേഷി,ഉദാഹരണമായി ബൈക്ക് ഓടിക്കാനുള്ള കഴിവ്,വരയക്കൽ എന്നിവയെല്ലാം 
# മനോഭാവം: ആശയം,ജനങ്ങൾ,സാഹചര്യം എന്നിവയോടുള്ള സമീപന ശേഷി

വർഗ്ഗം:1916-ൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:അമേരിക്കൻ മന:ശാസ്ത്രജ്ഞർ
വർഗ്ഗം:പ്രിൻസ്റ്റൺ യൂനിവേഴ്സിറ്റി അദ്ധ്യാപകർ
ഉർബാക്കോഡോൺ

ട്രൂഡോൺടിട് (troodontid) എന്ന് വിശേഷിപ്പിക്കപ്പെടുന്ന വിഭാഗത്തിൽപ്പെടുന്ന ഒരു  ദിനോസർ ആണ് **ഉർബാക്കൊഡോൺ**.

## പേരിനു പിന്നിൽ
ഈ ജീവിയുടെ അവശിഷ്ടകണ്ടെത്തലിൽ പങ്കെടുത്ത ശാസ്ത്രജ്ഞമാരെ ആദരിച്ചാണ് പേര് നൽക്കപ്പട്ടത്. Uzbekishtan, Russia, Britain, America, Canada എന്നീ രാജ്യങ്ങളുടെ സംയുക്ത സംരംഭത്തെയാണ് URBAC സൂചിപ്പിക്കുന്നത്. Odon എന്നത് പല്ലുകളെ കുറിക്കുന്നു. പല്ലുകളടങ്ങിയ കീഴ്താടിയുടെ ഒരു ഭാഗം മാത്രമാണ് കണ്ട്കിട്ടിയിട്ടുള്ളത്.

## ഖനന ചരിത്രം
ഉസ്ബെകിസ്താനിലെ Kyzylkum  മരുഭൂമിയിലെ  ഇറ്റെമിർ പ്രദേശത്ത് 2007ലാണ് ഏക സ്പെസിമൻ കണ്ടെത്തിയത്. ഈ പ്രദേശത്തെ മാനിച്ചാണ് ഉപവർഗ്ഗത്തിനു ഉർബാക്കോഡോൺ ഇറ്റെമിറെൻസിസ് (Urbacodon itemirensis,)എന്ന് പേരിട്ടിരിക്കുന്നത്.

## സ്പെസിമൻ വിവരണം
ഇടത് കീഴ്താടിയുടെ ദന്തഭാഗം മാത്രമാണ് ഇത് വരെ ലഭിച്ച അവശിഷ്ടം. 79.2cm നീളമുള്ള ഈ അവശിഷ്ട ഭാഗം 32 പല്ലുകളും ഉൾകൊള്ളുന്നു.  പല്ലുകളൂടെ ഘടനയും വലിപ്പവും വച്ച് നോക്കുമ്പോൾ ഈ ജന്തു മാംസംതീനിയായിരുന്നെന്ന് അനുമാനിക്കുന്നു.http://www.dinochecker.com/dinosaurs/URBACODON

## ജന്തു വിവരണം
1.5മീറ്റർ നീളവും, 10 കിലോ തൂക്കവുമുള്ള ദിനോസർ ആയിരുന്നിരിക്കണം ഈ ജന്തു.http://www.dinochecker.com/dinosaurs/URBACODON

വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
വെള്ളാട്ടഞ്ചൂർ

കേരളത്തിലെ തൃശൂർ ജില്ലയിലുള്ള ഒരു ചെറിയ ഗ്രാമമാണ് വെള്ളാട്ടഞ്ചൂർ.  കേച്ചേരി പുഴയുടെ തീരത്താണ് ഈ ഗ്രാമം നിലകൊള്ളുന്നത്. തൃശൂർ ടൗണിൽ നിന്നും 25 കിലോമീറ്റർ ദൂരമുണ്ട് ഈ ഗ്രാമത്തിലേക്ക്. ഇവിടെയുള്ള ജനങ്ങൾ പ്രധാനമായും ചെയ്യുന്നത് കൃഷിയാണ്. ഹിന്ദുക്കളും ക്രിസ്ത്യാനികളും കൂടുതൽ ഉള്ള പ്രദേശമാണിത്. 

## ജനസംഖ്യ
2001 ലെ സെൻസസ് പ്രകാരം വെള്ളാട്ടഞ്ചൂർ ഗ്രാമത്തിലെ ആകെയുള്ള ജനസംഖ്യ 6637ആണ്. അതിൽ 3194 പുരുഷന്മാരും 3443 സ്ത്രീകളും ആണ്. 

## ആരാധനാലയങ്ങൾ
പ്രധാനമായി 3 ക്ഷേത്രങ്ങളാണ് ഉള്ളത് ഒരു പള്ളിയും.
* കൂട്ടുമുച്ചി ക്ഷേത്രം
* എറക്കാട് സുബ്രഹ്മണ്യ ക്ഷേത്രം
* ശ്രീരാമ ക്ഷേത്രം

* ഫാത്തിമ മാതാ ചർച്ച്

## അവലംബം
വിരുപ്പക്ക

കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് വിരുപ്പക്ക. . അവിടെ ഒരു സഹകരണ നൂൽനൂൽപ്പ്ശാലയുണ്ട്. പെരാപെര ഡാം ഈ ഗ്രാമത്തിന്റെ ഭാഗമാണ്. തെക്കുംകര പഞ്ചായത്തിലുൾപ്പെടുന്നതാണ് വിരുപ്പക്ക ഗ്രാമം. 

## ആരാധനാലയങ്ങൾ
* വാസുദേവപുരം ക്ഷേത്രം
* 2 പള്ളികൾ
* സെന്റ് ജോർജ് മലംകര കത്തോലിക്ക് ചർച്ച്

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നോർത്ത് അമേരിക്കൻ പി-51 മസ്റ്റാങ്ങ്

**നോർത്ത് അമേരിക്കൻ പി-51 മസ്റ്റാങ്ങ്** (ഇംഗ്ലീഷ്: North American P-51 Mustang) ഒരു അമേരിക്കൻ പോർവിമാനമാണ്. ഈ വിമാനത്തിനെ രണ്ടാം ലോകമഹായുദ്ധത്തിലും, കൊറിയൻ യുദ്ധത്തിലും, മറ്റ് യുദ്ധങ്ങളിലും ഉപയോഗിച്ചിരുന്നു. നോർത്ത് അമേരിക്കൻ ഏവിയേഷനാണ് മസ്റ്റാങ്ങ് ഉണ്ടാക്കിയ കമ്പനി. യഥാർത്ഥത്തിൽ, റോയൽ എയർ ഫോഴ്സിനു വേണ്ടി ആയിരുന്നു ഈ വിമാനം നിർമ്മിച്ചത്. രണ്ടാം ലോകമഹായുദ്ധത്തിൽ, മസ്റ്റാങ്ങുടെ പിന്നീടുള്ള രൂപങ്ങളെ ഉപയോഗിച്ചത് ബോംബർ വിമാനങ്ങളെ സംരക്ഷിക്കാൻ ആയിരുന്നു. കൊറിയൻ യുദ്ധത്തിൻ്റെ തുടക്കത്തിൽ, ഐക്യരാഷ്ട്രസഭയുടെ പ്രാഥമികമായ പോർവിമാനമായിരുന്നു പി-51 മസ്റ്റാങ്ങ്.

## ഉപയോക്താക്കൾ

## അവലംബം



വർഗ്ഗം:യുദ്ധവിമാനങ്ങൾ
ഫയർമാൻ

അഗ്നിബാധയെ ചെറുക്കുന്നതിനായി പരിശീലനം സിദ്ധിച്ച രക്ഷാപ്രവർത്തകനാണ് **ഫയർമാൻ**. അഗ്നിബാധയിൽ നിന്നുള്ള രക്ഷാപ്രവർത്തനാമാണ് ഫയർമാൻറെ പ്രധാന ചുമതലയെങ്കിലും ഏതുതരത്തിലുള്ള അപകട സാഹചര്യങ്ങളിലും ദുരന്തമുഖങ്ങളിലും രക്ഷാപ്രവർത്തനം നടത്തുക എന്നതും ഫയർമാൻറെ കടമയാണ്. ഗ്രാമ-നഗര വ്യത്യാസമില്ലാതെ ലോകത്ത് എല്ലായിടത്തും ഫയർമാൻറെ സേവനം ആവശ്യമാണ്‌. മിക്ക രാജ്യങ്ങളിലും സർക്കാർ സംവിധാനത്തിൻറെ ഭാഗമായുള്ള വകുപ്പിന് കീഴിലാണ് ഫയർമാൻ പ്രവർത്തിക്കുന്നത്. ചില രാജ്യങ്ങളിൽ സന്നദ്ധസേവകരായുള്ള ഫയർമാൻമാരുമുണ്ട്.

വർഗ്ഗം:ഫയർമാൻ
ഖാറഗൗലി

ജോർജ്ജിയയിലെ കാറഖൗലി ജില്ലയുടെ ഭരണ കേന്ദ്രമാണ് **ഖാറഗൗലി പട്ടണം** - **Kharagauli** (Georgian: ხარაგაული). ഇടുങ്ങിയതും ആയമേറി വളരെ ദുർഘടവുമായ ച്ച്‌ഖേരിമേല നദിയുടെ ഇരുകരകളിലായിട്ടാണ്‌
ഈ പട്ടണം സ്ഥിതിചെയ്യുന്നത്. സമുദ്ര നിരപ്പിൽ നിന്ന് 280-400 മീറ്റർ ഉയരത്തിലാണ് ഇതിന്റെ സ്ഥാനം.

## സ്ഥാപിക്കൽ
1870കളിൽ റെയിൽവേ സ്റ്റേഷൻ ആയാണ് പ്രദേശം സ്ഥാപിച്ചത്. ജോർജ്ജിയയുടെ തലസ്ഥാനമായ റ്റ്ബിലിസും ജോർജ്ജിയയിലെ മറ്റൊരു നഗരമായ പോറ്റി (Poti) യുമായി ബന്ധിപ്പിക്കുന്ന സ്ഥിരം റെയിൽവേ റൂട്ടായിട്ടായിരുന്നു ഇത് സ്ഥാപിച്ചത്. പിന്നീട് ഈ പ്രദേശം ഭരണ പ്രദേശമായും സാമ്പത്തിക മേഖലയായും മാറുകയായിരുന്നു. 2014ലെ സെൻസസ് പ്രകാരം ഇവിടത്തെ ജനസംഖ്യ 1965 ആണ്‌ 

## പടിഞ്ഞാറൻ കവാടം
ഈ പട്ടണത്തിന്റെ പടിഞ്ഞാറൻ മേഖലയിലെ കവാട പ്രദേശം വെള്ളച്ചാട്ടങ്ങളും സുന്ദരമായ വൻ പാറകളും കൊണ്ട് സുന്ദരമായ പ്രദേശമാണ്. ച്ച്‌ഖേരിമേന നദിയുടെ വലത്തെ കരയിലുള്ള രണ്ടു വലിയ ഗുഹകൾ സഞ്ചാരികളുടെ പ്രധാന ആകർഷണ കേന്ദ്രമാണ്. ശിലായുഗത്തിലെ ആദിമ മനുഷ്യർ വസിച്ചിരുന്നതെന്ന് കരുതപ്പെടുന്ന ഈ ഗുഹകളെ രാക്ഷസന്റെ ഗുഹ ( "the giant's hole") എന്നാണ് അറിയപ്പെടുന്നത്.
നദിയുടെ ഇടത്തെ തീരത്ത് നിന്ന് അൽപം അകന്ന് രാക്ഷസൻമാരുടെ പ്രതിമകൾ സ്ഥാപിച്ചിട്ടുണ്ട്. ദി ജൈന്റസ് - "the giants" എന്നാണ് ഈ പ്രദേശം അറിയപ്പെടുന്നത്.

## കോട്ടയുടെ അവശിഷ്ടങ്ങൾ

മധ്യകാലഘട്ടത്തിലെ മാതൃകയിൽ നിർമ്മിച്ചതെന്ന് കരുതപ്പെടുന്ന ഒരു കോട്ടയുടെ അവശിഷ്ടങ്ങൾ ഖാറഗൗലി പട്ടണത്തിന് സമീപം ഇപ്പോഴും നിലനിൽക്കുന്നുണ്ട്. ഖാന്ധി, ഖാറഗൗലി കോട്ട എന്നീ പേരുകളിൽ ഇത് പരാമർശിക്കപ്പെടുന്നുണ്ട്. 1675-1737 കാലഘട്ടത്തിൽ ജീവിച്ചിരുന്ന ഹുസൈൻ ഖുലി ഖാൻ എന്ന ജോർജിയൻ രാജാവായിരുന്ന വാഖ്താങ് ആറാമൻ രാജാവിന്റെ( King Vakhtang VI) വിവാഹം നടന്നത് ഈ കോട്ടയിലായിരുന്നു എന്ന് പറയപ്പെടുന്നുണ്ട്.
ചെറിയ ഖാറഗൗലി (Small Kharagauli) എന്ന പേരിൽ ഇവിടെ ഒരു ജില്ലയുണ്ട്. സ്വയം ഭരണാധികാരമുള്ള ഒരു പ്രദേശമാണിത്. 14, 11 നൂറ്റാണ്ടുകളിൽ സ്ഥാപിക്കപ്പെട്ടതെന്ന് കരുതപ്പെടുന്ന ശവകുടീരങ്ങളും ഒരു ക്രസ്റ്റ്യൻ ചർച്ചും ഇവിടെ നിലനിന്നിരുന്നു.

## ഭരണസിരാകേന്ദ്രം
ഈ പട്ടണത്തിന്റെ മധ്യത്തിലായി മൂന്നു നിലകളുള്ള കെട്ടിടത്തിലാണ് ഇതിന്റെ ഭരണസിരാ കേന്ദ്രം പ്രവർത്തിക്കുന്നത്. നദിയുടെ തീരത്തായി ഒരു വലിയ പാർക്കും 1978ൽ സ്ഥാപിച്ച പ്രാദേശിക പഠന മ്യൂസിയവും ഇവിടെ സ്ഥിതിച്ചെയ്യുന്നുണ്ട്. മൂന്ന് സെക്കണ്ടറി സ്‌കൂളുകളും ഒരു സെമിത്തേരിയും രണ്ടു കിൻഡർഗാർട്ടെൻ(കെജി) സ്‌കൂളുകളും ആശുപത്രി, പോളിക്ലിനിക്, ലൈബ്രറി, സംഗീത സ്‌കൂൾ, തിയേറ്റർ,  ഫർണിച്ചർ ഫാക്ടറി എന്നിവയും ഇവിടെ സ്ഥിതിചെയ്യുന്നുണ്ട്.

## ചിത്രശാല

File:Kharagauli.jpg|ഖാറഗൗലി ടൗൺ ഒരു ദൂരക്കാഴ്ച
File:Kharagauli square.jpg|മുൻസിപ്പൽ സെൻട്രൽ സ്‌ക്വയർ
File:Kharagauli 3.jpg|മുൻസിപ്പൽ സ്‌ക്വയർ
File:Kharagauli 2.jpg|ദെവേബി സ്മാരകം - രാക്ഷസൻമാരുടെ സ്മാരകങ്ങൾ
File:Kharagauli railway station.jpg|റെയിൽവേ സ്റ്റേഷൻ


## അവലംബം

വർഗ്ഗം:ജോർജ്ജിയ (രാജ്യം)
ലീനിയേജ് ഓഎസ്

ആൻഡ്രോയിഡ് ഓപ്പറേറ്റിങ് സിസ്റ്റം അടിസ്ഥാനമാക്കി വികസിപ്പിച്ചെടുത്ത ഒരു ഓപ്പൺ സോഴ്സ് ഓപ്പറേറ്റിങ് സിസ്റ്റമാണ് **ലീനിയേജ് ഓഎസ്**. സ്മാർട്‌ഫോണുകൾ ടാബ്ലറ്റ് എന്നിവക്ക് അനുയോജ്യമായ ഈ ഓപ്പറേറ്റിങ് സിസ്റ്റം, വളരെ ജനപ്രിയമായിരുന്ന സയാനോജെൻമോഡിന്റെ പിൻഗാമി ആണ്. ഡിസംബർ 2016 ൽ ആണ് സയാനോജെൻമോഡിന്റെ പിന്നിൽ പ്രവർത്തിച്ച സയാനോജെൻ ഇൻക് പ്രവർത്തനം നിർത്തിയത്. ഡിസംബർ 26ന് ലീനിയേജ് ഓഎസ് പുറത്തിറങ്ങി. സയാനോജെൻ എന്ന ബ്രാൻഡ് സയാനോജെൻ ഇൻകിന്റെ കൈവശമായതിനാൽ പുതിയ ഓപ്പറേറ്റിങ് സിസ്റ്റത്തിന്‌ ലീനിയേജ് ഓഎസ് എന്ന നാമം നൽകി.

## പശ്ചാത്തലം - സയാനോജെൻമോഡ്

ആൻഡ്രോയിഡ് ഓപ്പറേറ്റിങ് സിസ്റ്റം അടിസ്ഥാനമാക്കി വികസിപ്പിച്ചെടുത്ത ഒരു ഓപ്പൺ സോഴ്സ് ഓപ്പറേറ്റിങ് സിസ്റ്റമായിരുന്നു സയാനോജെൻമോഡ്. സ്മാർട്‌ഫോണുകൾ ടാബ്ലറ്റ് എന്നിവയെ ഉദ്ദേശിച്ചിറക്കിയ ഈ സംവിധാനം വളരെ ജനപ്രിയമായി. ചില റിപ്പോർട്ടുകൾ പ്രകാരം മാർച്ച് 2015 ൽ 50 ദശലക്ഷത്തിലേറെ ആളുകൾ സയാനോജെൻമോഡ് തങ്ങളുടെ ഫോണുകളിൽ ഉപയോഗിക്കുന്നതായി കണ്ടെത്തിയിരുന്നു.

2013 ൽ, സ്ഥാപകനായ സ്റ്റീവ് കൊണ്ടിക്, സയാനോജെൻ ഇൻക് എന്ന സ്ഥാപനം മുഖേന സയാനോജെൻമോഡിനെ വിപണനം ചെയ്യുന്നതിൽ വിജയിച്ചു. എന്നാൽ ഈ പദ്ധതിയുടെ ജനപ്രീതി വേണ്ടരീതിയിൽ മുതലെടുക്കാൻ അവർക്ക് പിന്നീട് കഴിഞ്ഞില്ല. കമ്പനിയുടെ തലപ്പത്ത് അഴിച്ചുപണി പലതും നടത്തിയെങ്കിലും ഒന്നും വിജയിക്കാതെ, ഒടുവിൽ ഡിസംബർ 2016ന് അവർ പ്രവർത്തനം മതിയാക്കി. എന്നാൽ പദ്ധതിയുടെ കോഡ് ഓപ്പൺ സോഴ്സ് മാതൃകയിൽ ആയിരുന്നതിനാൽ ഉടൻ തന്നെ അത് ലീനിയേജ് ഓഎസ് എന്ന പേരിൽ പുറത്തിറക്കി.  

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം)
ടിന ടർണർ

ബ്രിട്ടണിൽ ജനിച്ചു വളർന്ന ഒരു ഗായികയും നർത്തകിയും അഭിനേതാവും എഴുത്തുകാരിയുമാണ് **ടിന ടർണർ** (ജനനം **അന്ന മേ ബുള്ളോക്ക്**; നവംബർ 26, 1939)
ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരികളിൽ ഒരാളായ ടിന *ക്യൂൻ ഓഫ് റോക്ക് എൻ റോൾ* എന്നാണ് വിളിക്കപ്പെടുന്നത്.  ഏറ്റവും കൂടുതൽ വിജയിച്ച വനിതാ റോക്ക് എൻ റോൾ കലാകാരിയായ ഇവർ, 8 ഗ്രാമി പുരസ്കാരം നേടിയിട്ടുണ്ട്. ചരിത്രത്തിൽ ഏറ്റവും കൂടുതൽ സംഗീത കച്ചേരികളുടെ ടിക്കറ്റ് വിറ്റഴിച്ച ഏകാംഗ കലാകാരി ടിന ടർണർ ആണ്. 18 കോടികളിലധികം ആൽബങ്ങൾ ലോകമെമ്പാടുമായി വിറ്റഴിച്ചിട്ടുള്ള ഇവർ ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരികളിൽ ഒരാളാണ് തന്റെ എനർജെറ്റിക്കായ സ്റ്റേജിലെ പ്രകടനം കൊണ്ടും ശക്തമായ ആലപന ശൈലി കൊണ്ടും നീണ്ട സംഗീത ജീവിതം കൊണ്ടും ശ്രദ്ധേയ ആയ ഇവരെ   1991-ൽ റോക്ക് ആൻഡ് റോൾ ഹോൾ ഓഫ് ഫെയിംൽ ചേർത്തിട്ടുണ്ട്..

## References

വർഗ്ഗം:1939-ൽ ജനിച്ചവർ
വർഗ്ഗം:20-ആം നൂറ്റാണ്ടിലെ അമേരിക്കൻ എഴുത്തുകാർ
വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ വനിതാ എഴുത്തുകാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:2023-ൽ മരിച്ചവർ
ദായ് ഷിയാങ്ങ്

ചൈനീസ് ചിത്രകാരനും ഫോട്ടോഗ്രാഫറുമാണ് **ദായ് ഷിയാങ്ങ്** (ജനനം ː1978).  ടിയാൻജിനും ബീജിംഗും കേന്ദ്രീകരിച്ചു പ്രവർത്തിക്കുന്നു. 
## ജീവിതരേഖ
ചൈനയിലെ ടിയാൻജിനിൽ ജനിച്ച ദായ് ഷിയാങ്ങിന്റെ പ്രവർത്തനം ടിയാൻജിനിലും ബെയ്ജിങ്ങിലുമായാണ്. ചെനയിലെ നാൻകായ് സർവകലാശാലയിലെ പൗരസ്ത്യ കലാവിഭാഗത്തിൽ  നിന്ന് 2001 ൽ ബിരുദം നേടി. ബീജിംഗിലെ സെൻട്രൽ അക്കാദമി ഫ് ഫൈൻ ആർട്സിന്റെ ഫോട്ടോഗ്രാഫി വകുപ്പിലും പഠിച്ചു. ചിത്രകലയും ഫോട്ടോഗ്രാഫിയും തന്റെ രചനകൾക്കായി ഉപയോഗപ്പെടുത്താറുണ്ട്. 
ചൈനീസ് പരമ്പരാഗത ചിത്രകലയിൽ നിന്നും ഊർജ്ജമുൾക്കൊണ്ടു വലിപ്പമുള്ള  ഡിജിറ്റൽ പനോരമ ഫോട്ടോ കൊളാഷുകൾ തീർക്കലാണ് ഇദ്ദേഹത്തിന്റെ രചനാ രീതി.  പഠിക്കുന്നതിന്റെ ഭാഗമായി ഴാങ് സെഡ്വാന്റെ ചിത്രം പകർത്താൻ ശ്രമിച്ചതാണ് ഈ സംരംഭത്തിലേക്കുള്ള വഴി തുറന്നത്. ചൈനീസ് പരമ്പരാഗത ചിത്രകല പഠിക്കുന്നതിന്റെ ഭാഗമായി ഴാങ് സെഡ്വാന്റെ ചിത്രം പകർത്താൻ ശ്രമിച്ചതാണ് ഈ സംരംഭത്തിലേക്കുള്ള വഴി തുറന്നത്. യാഥാസ്ഥിക ലോകവീക്ഷണമുള്ള ചൈനയുടെ ഉദാരവത്കരണത്തിനുശേഷമുള്ള പാശ്ചാത്യ-പൗരസ്ത്യ സംസ്‌കാരങ്ങളുടെ സംഘർഷമാണ് ദായ് ഷിയാങ്ങിന്റെ ചിത്രങ്ങളിൽ മുഖ്യമായും കാണുന്നത്. 
## കൊച്ചി-മുസിരിസ് ബിനാലെ 2016
കൊച്ചി-മുസിരിസ് ബിനാലെ 2016 ൽ,  സോങ്ങ് വംശ കാലഘട്ടത്തിലെ പെയ്ന്റിംഗിന്റെ ഇരുപത്തിയൊന്നാം നൂറ്റാണ്ടിലെ പുനരാഖ്യാനമായ 'ദി ന്യൂ എലോംഗ് ദി റിവർ ഡ്യൂറിംഗ് ദി കിങ്ങ്മിങ്ങ് ഫെസ്റ്റിവൽ 2014' എന്ന രചന അവതരിപ്പിച്ചിരുന്നു. പ്രധാന വേദിയായ ആസ്പിൻവാൾ ഹൗസിലായിരുന്നു പ്രദർശനം. 25 മീറ്ററോളം ദൈർഘ്യമുള്ള ഈ ഡിജിറ്റൽ ഫോട്ടോ പനോരമ,  സൂക്ഷ്മതകളുടെയും ചരിത്രത്തിന്റെ കാലികപ്രസക്തമായ പുനരാഖ്യാനം കൊണ്ട് ശ്രദ്ധേയമായിരുന്നു. പന്ത്രണ്ടാം നൂറ്റാണ്ടിലെ ഴാങ് സെഡ്വാന്റെ പ്രശസ്ത വരയായ റിവർസൈഡ് സീൻ അറ്റ് കിങ്ങ്മിങ്ങ് ഫെസ്റ്റിനെ അടിസ്ഥാനമാക്കിയ സൃഷ്ടിയാണിത്. അതിലെ കഥാപാത്രങ്ങളെയും സംഭവവികാസങ്ങളേയും പൂർണമായും പരിവർത്തനം ചെയ്ത് ഈ രചനയിലുൾപ്പെടുത്തിയിരിക്കുന്നു. മൂന്നുവർഷമെടുത്ത് പൂർത്തീകരിച്ച ഈ ഡിജിറ്റൽ ചിത്രത്തിൽ ആയിരത്തിലധികം ഷോട്ടുകളും ഒരു ടെറാബൈറ്റോളം ഡേറ്റയും  പതിനായിരത്തിലേറെ ലെയറുകളിലായി പ്രോസസിംഗും ചെയ്താണ്  അന്തിമചിത്രം തയ്യാറാക്കിയത്.  ആയിരത്തോളം കഥാപാത്രങ്ങൾ കടന്നുവരുന്ന പനോരമയിൽ 90 കഥാപാത്രങ്ങളായി ദായ് ഷിയാങ്ങ് തന്നെ വേഷമിട്ടിട്ടുണ്ട്. 

തെരുവുകച്ചവടക്കാരുമായി തർക്കത്തിലായിരിക്കുന്ന ചെൻഗ്വാൻ എന്ന സ്ഥാനപ്പേരുള്ള നഗരഭരണ ഉദ്യോഗസ്ഥർ, കുടികിടപ്പുകാരെ നിർബന്ധിതമായി ഒഴിപ്പിക്കുന്ന റിയൽ എസ്റ്റേറ്റ് സംരംഭകർ, ലൈംഗികതൊഴിലാളികളുടെ തെരുവുകൾ, വിലകൂടിയ ആഡംബര കാറുകൾ, അപകടദൃശ്യങ്ങൾ, ഇവയ്ക്കിടയിലൂടെ ഇതൊന്നും അറിയാതെ ക്യാമറയുമായി നടക്കുന്ന വിനോദസഞ്ചാരികൾ എന്നിങ്ങനെ നവ ലോകത്തോട് സംവേദിക്കുന്ന ഒട്ടേറെ ചിഹ്നങ്ങൾ  ഈ പനോരമയിലുടനീളം ഉപയോഗിച്ചിരിക്കുന്നു. മുപ്പതോളം രംഗങ്ങൾ ഉൾപ്പെടുന്ന പനോരമയിൽ യഥാർഥ സംഭവങ്ങളുടെ പുനരാഖ്യാനവും ചിലയിടത്ത് ഉപയോഗിച്ചിട്ടുണ്ട്. 2009ൽ നദിയിൽപെട്ട കുട്ടികളെ രക്ഷിക്കാൻ ശ്രമിക്കുന്നതിനിടെ മൂന്നു സർവ്വകലാശാലാ വിദ്യാർഥികൾ മുങ്ങിമരിച്ച സംഭവം ചിത്രത്തിൽ ഉൾപ്പെടുത്തിയിരിക്കുന്നു. വിദ്യാർഥികളുടെ ശവശരീരം കണ്ടെത്തുവാൻ മീൻപിടിത്തക്കാർ വൻതുക ആവശ്യപ്പെട്ടത് ചൈനയിൽ പ്രതിഷേധത്തിനിടയാക്കിയിരുന്നു. അപകടം നടന്ന സ്ഥലത്തുനിന്ന് ഉന്നത പൊലീസ് ഉദ്യോഗസ്ഥന്റെ മകൻ പിതാവിന്റെ പേരുപയോഗിച്ചു രക്ഷപ്പെടുന്ന രംഗവും ഇതിലുണ്ട്.

## പ്രദർശനങ്ങൾ
* ആദ്യ ഒഡൻസ് ഫോട്ടോ ബിനാലെ, ബ്രാൻഡ്സ് ആർട്ട് ഗ്യാലറി ഒഡൻസ്, 2016
* വൾനറബിലിറ്റി, യൂറോപ്യൻ യൂണിയൻ എംബസി, ബീജിംഗ്,2016
* ബിസാറേലാന്ര്, ആഗസ്റ്റിനർ ആർട്ട് സെന്റർ, സോന്റർബോർഗ്, 2016
* പാരാബയോസിസ്, ചോങ്കിങ് യാങ്ട്സി റിവർ മ്യൂസിയം ഓഫ് കണ്ടംപററി ആർട്, ചോങ്കിങ്, 2016. 
## അവലംബം
 

വർഗ്ഗം:ചൈനീസ് കലാകാരന്മാർ
വർഗ്ഗം:കൊച്ചി-മുസിരിസ് ബിനാലെ 2016
അമുനെറ്റ്

ഒരു പുരാതന ഈജിപ്ഷ്യൻ ദേവതയാണ് **അമുനെറ്റ്** (; അമനെറ്റ്, അമോനെറ്റ്, അമൗനെറ്റ് എന്നിങ്ങനെയും ഉച്ചരിക്കപ്പെടുന്നു). അമുനിന്റെ പത്നിയും ഒഗ്ഡോദ് എന്ന അഷ്ടദൈവ ഗണത്തിൽപ്പെടുന്ന ദേവതയുമാണ് അമുനെറ്റ്.

"ഗുപ്തമായത് (*സ്ത്രീ*.)" എന്നാണ് അമുനെറ്റ് എന്ന പദത്തിനർഥം. അമുനിന്റെ സ്ത്രീലിംഗ രൂപവുമാണ് അമുനെറ്റ്.  കർണ്ണാക്കിലെ അമുനിന്റെ ക്ഷേത്രത്തിൽ, അമുനെറ്റിനുവേണ്ടിയും പ്രത്യേക പൂജാരികൾ ഉണ്ടായിരുന്നു. സെഡ് ഫെസ്റ്റിവൽ മുതലായ രാജകീയ ഉത്സവങ്ങളിലും അമുനെറ്റിന് പ്രധാനിയായിരുന്നു. ശിരസ്സിൽ ഒരു  ചുവന്ന കിരീടവും  കയ്യിൽ പാപ്പിറസ് ദണ്ഡുമേന്തിയ രൂപത്തിലാണ് അമുനെറ്റിനെ ചിത്രീകരിച്ചിരുന്നത്.

## അവലംബം

വർഗ്ഗം:ഈജിപ്ഷ്യൻ ദൈവങ്ങൾ
അൻഹുർ

പുരാതന ഈജിപ്ഷ്യൻ ഒരു ദേവനാണ് **അൻഹുർ** (ഇംഗ്ലീഷ്: **Anhur**).  **ഒനുറിസ്**(Onuris), **ഒനൗറിസ്**(Onouris),  **അൻ-ഹേർ**(An-Her),  **അൻഹുറെറ്റ്**(Anhuret), **ഹൻ-ഹേർ**(Han-Her), **ഇൻഹെർറ്റ്**(Inhert) എന്നീ പേരുകളിലും അൻഹുർ അറിയപ്പെടുന്നു.  യുദ്ധത്തിന്റെ  ദേവനാണ് അൻഹുർ. പുരാതന ഈജിപ്തിലെ അബിഡോസ് പ്രദേശത്ത്, പ്രത്യേഗിച്ചും  തിനീസിലാണ് അൻഹുറിനെ പ്രധാനമായും ആരാധിച്ചിരുന്നത്. ഈജിപ്ഷ്യൻ പുരാണപ്രകാരം തന്റെ പത്നിയായ മെഹിത്തിനെ, അൻഹുർ ദേവൻ നൂബിയയിൽ നിന്നും തിരികെ കൊണ്ടുവന്നു എന്നാണ് കഥ. അൻഹുറിന്റെ പേരിലും ഇത് പ്രതിഫലിക്കുന്നു. അകലെയുള്ളതിനെ അടുത്തെത്തിക്കുന്നത് എന്നാണ് അൻഹുർ എന്ന പദത്തിനർഥം.

ശത്രുക്കളെ ഇല്ലായ്മ ചെയ്യുന്നവൻ എന്നും അൻഹുർ വിശേഷിക്കപ്പെട്ടിരുന്നു. ശിരോ-അലങ്കാരത്തിൽ നാല് തൂവലുകളോട് കൂടി കയ്യിൽ ഒരു പടക്കുന്തവും ധരിച്ച് താടിയുള്ള ഒരു മനുഷ്യരൂപമാണ് അൻഹുർ ദേവന്റേത്. ചിലപ്പോളൊക്കെ ശക്തിയുടെ പ്രതീകം എന്ന നിലയിൽ സിംഹത്തിന്റെ ശിരസ്സോട്കൂടിയും അൻഹുറിനെ ചിത്രീകരിക്കാറുണ്ട്.

യുദ്ധത്തിന്റെ ദേവനായതിനാൽ പുരാതന ഈജിപ്ഷ്യൻ സൈനികർക്കിടയിൽ വളരെ വലിയ ഒരു സ്ഥാനമാണ് അൻഹുറിനുണ്ടായിരുന്നത്. മനുഷ്യരൂപിയായ രാജകീയ യോദ്ധാവായും അൻഹുറിനെ കരുതിയിരുന്നു. അൻഹുർ ദേവന്റെ ഉത്സവദിനങ്ങളിൽ പ്രതീകാത്മകമായ യുദ്ധങ്ങളും അനുഷ്ഠിക്കാറുണ്ട്. ഗ്രീക് ഐതിഹ്യപ്രകാരം യുദ്ധത്തിന്റെ ദേവനായ  അറീസിന് തത്തുല്യനാണ് അൻഹുർ.

## അവലംബം


വർഗ്ഗം:ഈജിപ്ഷ്യൻ ദൈവങ്ങൾ
ചേനപ്പാടി

കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ എരുമേലി തെക്ക് വില്ലേജിലെ ഗ്രാമമാണ് **ചേനപ്പാടി**. മണിമലയാർ അതിരിടുന്ന ചേനപ്പാടി ഗ്രാമത്തിന് സമീപമാണ് നിർദ്ദിഷ്ട ശബരിഗിരി  അന്താരാഷ്ട്ര വിമാനത്താവളം വിഭാവനം ചെയ്യ്തിരിക്കുന്നത്. കാഞ്ഞിരപ്പള്ളി, പൊൻകുന്നം, ചിറക്കടവ്, മണിമല, എരുമേലി എന്നിവയാണ് സമീപ സ്ഥലങ്ങൾ. റബ്ബർ, വാഴ, കുരുമുളക്, കാപ്പി, മരച്ചീനി എന്നിവയാണ് പ്രധാന കൃഷി.

## ആരാധനാലയങ്ങൾ
കിഴക്കേക്കര ദേവീ ക്ഷേത്രം,
ഇടയാറ്റ്കാവ് ദേവീ ക്ഷേത്രം, കണ്ണമ്പള്ളി ഭഗവതീ ക്ഷേത്രം, ചേനപ്പാടി ശ്രീ മഹാലക്ഷ്മി കാണിയ്ക്കമണ്ഡപം, ഇളങ്കാവ് ദേവീക്ഷേത്രം പൂതക്കുഴി ശ്രീകൃഷ്ണസ്വാമി ക്ഷേത്രം എന്നിവയാണ് ഗ്രാമത്തിലെ ഹൈന്ദവ ആരാധനാലയങ്ങൾ. തരകനാട്ടുകുന്ന് സെന്റ്. ആന്റണീസ് ചർച്ച്, സി.എസ്.ഐ ചർച്ച് എന്നിവയാണ് പ്രധാന ക്രൈസ്തവ അരാധനാലയങ്ങൾ. ഗ്രാമത്തിൽ രണ്ട് ജുമാ മസ്ജിദുകളുമുണ്ട്.

## വിദ്യാഭ്യാസ സ്ഥാപനങ്ങൾ
രണ്ട് ലോവർ പ്രൈമറി വിദ്യാലയങ്ങളും ഒരു അപ്പർ പ്രൈമറി വിദ്യാലയവും ഗ്രാമത്തിൽ പ്രവർത്തിച്ചുവരുന്നു. സെന്റ്. ആന്റണീസ് എൽ.പി.എസ്, ഗവ. എൽ.പി.എസ്, എൻ.എസ്.എസ് യു പി സ്കൂൾ എന്നിവയാണവ.
ഇവയെ കൂടാതെ ഒരു സ്വകാര്യ ഫാർമസി കോളേജും ഗ്രാമത്തിൽ പ്രവർത്തിക്കുന്നു. വിവേകാനന്ദ എഡ്യുക്കേഷണൽ ട്രസ്റ്റിന് കീഴിലുള്ള ഈ സ്ഥാപനം ഹിന്ദുസ്ഥാൻ കോളേജ് ഓഫ് ഫാർമസി എന്നറിയപ്പെടുന്നു. കേരള ആരോഗ്യ സർവ്വകലാശാലയുമായി അഫിലിയേറ്റ് ചെയ്യ്തിതിരിക്കുന്ന കോളേജിന് AICTE യുടെയും ഫാർമസി കൗൺസിൽ ഓഫ് ഇന്ത്യയുടേയും അംഗീകാരമുണ്ട്.
## പാളതൈര് സമർപ്പണം
ചേനപ്പാടി ഗ്രാമവും ആറന്മുള വള്ളസദ്യയുമായി ബന്ധപ്പെട്ട് നിൽക്കുന്ന ഒരു ആചാരമാണ് പാളതൈര് സമർപ്പണം. നൂറ്റാണ്ടുകളായി ആറന്മുള വള്ളസദ്യയിൽ വിളമ്പുന്ന പാളതൈര് എത്തിച്ചു നൽകിയിരുന്നത് ചേനപ്പാടി ഗ്രാമത്തിൽ നിന്നുമായിരുന്നു. 

**ചേനപ്പാടി കേളുച്ചാരുടെ പാളത്തൈര് കൊണ്ടുവാ, കൊണ്ടുവാ...**

**ചേനപ്പാടി ചേകവൻറ പാളത്തൈര് കൊണ്ടുവന്ന്, പാരിലേഴും ഭഗവാന് കൊണ്ടുവിളമ്പ്..... **

എന്നിങ്ങനെ വള്ളപ്പാട്ടിലൂടെ പാടിയാണ് സദ്യ സമയത്ത് ഭക്തർ തൈര് ചോദിച്ചിരുന്നത്. പണ്ട് കാലങ്ങളിൽ ചേനപ്പാടിയിൽനിന്നും മണിമലയാറ്റിലൂടെ തിരുവല്ല-പുളിക്കീഴ് വഴി പമ്പയാറ്റിലെത്തിയാണ് ആറന്മുള പാർത്ഥസാരഥി ക്ഷേത്രത്തിൽ പാളതൈര് സമർപ്പണം നടത്തിയിരുന്നത്. കാലക്രമേണ മുടങ്ങിപ്പോയ ആചാരം 2008 ലാണ് പുനരാരംഭിച്ചത്. ഇന്നും ആറന്മുളയിൽ ജന്മാഷ്ടമി ദിനത്തിലെ സദ്യയിൽ വിളമ്പുന്നത് ചേനപ്പാടിയിൽ നിന്ന് എത്തിച്ചു നൽകുന്ന തൈരാണ്.
## വ്യവസായം
അനേകം റബ്ബർ അധിഷ്ടിത വ്യവസായങ്ങൾ ഗ്രാമത്തിൽ പ്രവർത്തിച്ചുവരുന്നു. ഇതിൽ പ്രധാനം കേരള സ്റ്റേറ്റ് കോ-ഓപ്പറേറ്റീവ് റബ്ബർ മാർക്കറ്റിംഗ് ഫെഡറേഷനു(റബ്ബർമാർക്ക്) കീഴിലുള്ള ക്രംബ് ഫാക്ടറിയാണ്. ദിവസവും 20 മെട്രിക്ക് ടൺ ക്രംബ് ഉദ്പാദിക്കാൻ ശേഷിയുള്ള ഈ സ്ഥാപനം 1989-ലാണ് ആരംഭിച്ചത്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഗോവയിലെ മുഖ്യമന്ത്രിമാരുടെ പട്ടിക

തെക്കേ ഇന്ത്യയിലെ തീരദേശ സംസ്ഥാനമായ ഗോവയുടെ സർക്കാർത്തലവനാണ് **ഗോവ മുഖ്യമന്ത്രി**. ഇന്ത്യൻ ഭരണഘടനയനുസരിച്ച് സംസ്ഥാനത്തലത്തിൽ *ഡി ജൂറി* തലവൻ ഗവർണ്ണർ ആണെങ്കിൽ *ഡി ഫാക്ടോ* ഭരണകർത്താവ് മുഖ്യമന്ത്രിയാണ്. ഗോവ നിയമസഭാ തെരഞ്ഞെടുപ്പിൽ ഏറ്റവും കൂടുതൽ സീറ്റ് കിട്ടുന്ന കക്ഷിയുടെ/മുന്നണിയുടെ നിയമസഭാകക്ഷിനേതാവിനെയാണ് മന്ത്രിസഭയുണ്ടാക്കാൻ സംസ്ഥാന ഗവർണ്ണർ ക്ഷണിക്കുന്നത്. മുഖ്യമന്ത്രിയെ നിയമിക്കുന്നത് ഗവർണ്ണറാണ്. മുഖ്യമന്ത്രി തലവനായ മന്ത്രിസഭയിലെ അംഗങ്ങൾക്കെല്ലാം ഭരണം സുഗമമാക്കുന്നതിൽ കൂട്ടുത്തരവാദിത്വമാണുള്ളത്. ഭൂരിപക്ഷ പിന്തുണയോടെ അധികാരത്തിലേറി കഴിഞ്ഞാൽ മുഖ്യമന്ത്രിയുടെ ഭരണകാലാവധി സാധാരണ 5 വർഷമാണ്; ഒരാൾക്ക് എത്ര തവണ മുഖ്യമന്ത്രിയാകണമെന്നതിനു പരിധിയൊന്നുമില്ല.

1961-ൽ ഇന്ത്യ ഗോവയെ കീഴടക്കിയതിനുശേഷം, മുൻകാല പോർച്ചുഗീസ് കോളനി പ്രദേശങ്ങളെല്ലാം ഗോവ, ദാമൻ & ദിയു കേന്ദ്രഭരണപ്രദേശത്തിന്റെ ഭാഗമായി. 1987-ൽ ഗോവ പൂർണ്ണ സംസ്ഥാനപദവി നേടുകയും ദാമൻ & ദിയു മറ്റൊരു കേന്ദ്രഭരണപ്രദേശമാവുകയും ചെയ്തു. 1963-നു ശേഷം, ഗോവ, ദാമൻ & ദിയു കേന്ദ്രഭരണത്തിന്റെയും ഗോവ സംസ്ഥാനത്തിന്റെയും മുഖ്യമന്ത്രിമാരായി 11 പേർ അധികാരത്തിലെത്തി. മഹാരാഷ്ട്രവാദി ഗോമാന്തക് പാർട്ടിയുടെ ദയാനന്ദ് ബന്ദോക്കർ ആദ്യമുഖ്യമന്ത്രിയും ശേഷം, അദ്ദേഹത്തിന്റെ മകളായ ശശികല കകോദ്കരും മുഖ്യമന്ത്രിയായി (ഗോവയിലെ ഒരെയൊരു വനിതാമുഖ്യമന്ത്രിയുമാണ്). നാലു കാലഘട്ടങ്ങളിലായി, 15 വർഷം പദവിയിലിരുന്ന ഇന്ത്യൻ നാഷണൽ കോൺഗ്രസിന്റെ പ്രതാപ്‌സിങ് റാണെ ആണ് ഏറ്റവും കൂടുതൽ കാലം മുഖ്യമന്ത്രിയായത്. ഇദ്ദേഹത്തിന്റെ ഭരണകാലത്താണ് ഗോവയ്ക്ക് സംസ്ഥാന പദവി ലഭിച്ചത്.

2019 മാർച്ച് 17-ൽ അന്തരിച്ച മനോഹർ പരീഖർ-നു ശേഷം ഇപ്പോഴത്തെ മുഖ്യമന്ത്രി പ്രമോദ് സാവന്ത് ആണ്.

## ഗോവ, ദാമൻ, ദിയു കേന്ദ്രഭരണപ്രദേശത്തിന്റെ മുഖ്യമന്ത്രിമാർ
ലഘുചിത്രം|Dayanand Bandodkar, the first Chief Minister of Goa, Daman and Diu

## ഗോവയുടെ മുഖ്യമന്ത്രിമാർ
}
 |
 |}

## ഇതും കൂടി കാണുക

## കുറിപ്പുകൾ
; Footnotes
; അവലംബം

## പുറത്തേയ്ക്കുള്ള കണ്ണികൾ
* States of India Since 1947 page, useful info on Goa since 1961, including listings of the lone military governor, lieutenant governors, governors, and chief ministers

വർഗ്ഗം:ഇന്ത്യൻ സംസ്ഥാനങ്ങളിലെ മുഖ്യമന്ത്രിമാരുടെ പട്ടികകൾ
*